title: Deċiżjoni tal-Bureau tal-Parlament Ewropew tad- 29 ta’ Marzu 2004 Li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewopew u tal-Kunsill dwar ir-regolamenti li jirregolaw il-partiti politiċi fuq livell Ewropew u r-regoli dwar l-iffinanzjar tagħhom

text:
               4.3.2014

               MT

               Il-Ġurnal Uffiċjali tal-Unjoni Ewropea

               C 63/1

      DEĊIŻJONI TAL-BUREAU TAL-PARLAMENT EWROPEW

   tad-29 ta’ Marzu 2004 (1)

   Li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewopew u tal-Kunsill dwar ir-regolamenti li jirregolaw il-partiti politiċi fuq livell Ewropew u r-regoli dwar l-iffinanzjar tagħhom
   2014/C 63/01
   IL-BUREAU TAL-PARLAMENT EWROPEW,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 191 tiegħu,
   Wara li kkunsidra r-Regolament (KE) Nru 2004/2003 tal-Parlament Ewropew u tal-Kunsill tal-4 ta’ Novembru 2003 dwar ir-regolamenti li jirregolaw il-partiti politiċi fil-livell Ewropew u r-regoli dwar l-iffinanzjar tagħhom (2) u b’mod partikolari l-Artikolu 9(1) tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3) (“ir-Regolament Finanzjarju”) u r-Regolament Delegat tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli ta’ applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanjzarji applikabbli għall-baġit ġenerali tal-Unjoni (4) (“ir-Regoli ta’ Applikazzjoni tar-Regolament Finanzjarju”),
   Wara li kkunsidra r-Regola 23(11) tar-Regoli ta’ Proċedura tal-Parlament,
   Billi:

               (1)

               Hemm il-ħtieġa li jiġu stabbiliti l-proċeduri għall-għoti u l-immaniġġjar ta’ għajnuna finanzjarja maħsuba biex tikkontribwixxi għall-iffinanzjar tal-partiti politiċi fil-livell Ewropew (“partiti”) u tal-fondazzjonijiet politiċi fil-livell Ewropew (“fondazzjonijiet”),

               (2)

               L-appoġġ finanzjarju għal partiti politiċi fondazzjonijiet jikkostitwixxi għotja operattiva fis-sens tal-Artikolu 121 tar-Regolament Finanzjarju.

               (3)

               L-appoġġ finanzjarju għal fondazzjonijiet hu aċċessorju għall-appoġġ finanzjarju għall-partiti, peress li hu kkundizzjonat fuq l-affiljazzjoni tal-fondazzjonijiet għal partit fil-livell Ewropew u fuq l-irwol kumplimentari tal-fondazzjoni biex jinkisbu l-objettivi għaż-żmien twil tal-partit. Għal raġunijiet ta’ mmaniġġjar finanzjarju sod u trasparenza, kull għotja ta’ appoġġ finanzjarju hija suġġetta għal deċiżjoni tal-Bureau li tiġi mgħarrfa lill-benefiċjarju.

         ADOTTA DIN ID-DEĊIŻJONI
   Artikolu 1
   Suġġett
   Din id-Deċiżjoni tistabbilixxi l-proċeduri għall-implimentazzjoni tar-Regolament (KE) Nru 2004/2003.
   Sakemm ma jkunx iddikjarat espliċitament mod ieħor, din id-Deċiżjoni tapplika kemm għall-partiti u kemm għall-fondazzjonijiet.
   Artikolu 2
   Sejħa għal proposti
   Il-Parlament Ewropew jippubblika kull sena, qabel it-tmiem tal-ewwel sitt xhur qabel is-sena li għaliha tkun qed tingħata l-għotja, sejħa għall-proposti biex jingħataw għotjiet li jiffinanzjaw lill-partiti u lill-fondazzjonijiet fil-livell Ewropew.
   Artikolu 3
   Talba għall-iffinanzjar
   1.   Biex ikun implimentat l-Artikolu 4 tar-Regolament (KE) Nru 2004/2003, kull organizzazzjoni li tkun tixtieq tirċievi għotja mill-baġit ġenerali tal-Unjoni għandu jissottometti applikazzjoni bil-miktub lill-President tal-Parlament Ewropew qabel l-1 ta’ Ottubru li jaħbat qabel is-sena finanzjarja li għaliha tkun intalbet l-għotja. Il-kundizzjonijiet stabbiliti fl-Artikolu 3 tar-Regolament(KE) Nru 2004/2003 jridu jkunu ssodisfati fid-data tas-sottomissjoni tal-applikazzjoni u għandhom jinżammu matul il-perjodu kollu ta’ ffinanzjar.
   2.   L-applikazzjoni għall-għotja tinsab fl-Anness 1. Hija aċċessibbli fuq il-websajt tal-Parlament.
   3.   Fl-applikazzjoni għall-għotja il-Kundizzjonijiet Ġenerali kif stipulati fl-Anness 2a (partiti) u l-Anness 2b (fondazzjonijiet) għandhom jiġu aċċettati.
   4.   Kull avviż li għandu x’jaqsam mal-Artikolu 4(3) tar-Regolament (KE) Nru 2004/2003 jintbagħat lill-President tal-Parlament Ewropew.
   Artikolu 4
   Deċiżjoni dwar it-talba għall-iffinanzjar
   1.   Wara proposta tas-Segretarju Ġenerali, il-Bureau jevalwa t-talbiet għall-iffinanzjar fuq il-bażi tal-kriterji stabbiliti fl-Artikoli 3 u 4 tar-Regolament (KE) Nru 2004/2003, biex jiddetermina liema applikazzjonijiet huma eliġibbli għall-iffinanzjar. Il-Bureau u, meta d-deċiżjoni tal-Bureau tkun qed titħejja, is-Segretarju Ġenerali jistgħu jitolbu lil applikant biex, fi żmien stipulat minnhom, jissottometti aktar dokumenti ta’ ġustifikazzjoni jew li jikklarifika d-dokumenti ta’ ġustifikazzjoni mehmuża mal-applikazzjoni.
   2.   Qabel l-1 ta’ Jannar tas-sena finanzjarja li fiha tkun qed issir it-talba għall-għotja, il-Bureau jistabbilixxi lista ta’ benefiċjarji u tal-ammonti li ngħataw f’għotjiet. Jekk applikazzjoni għall-iffinanzjar ma tintlaqax, il-Bureau jagħti mal-istess deċiżjoni r-raġunijiet għala l-applikazzjoni ma ntlaqgħetx, b’mod partikolari fid-dawl tal-kriterji stabbiliti mill-Artikoli 3 u 4 tar-Regolament (KE) Nru 2004/2003.
   L-iskadenza stabbilita fl-ewwel subparagrafu tista’ tiġi estiża, b’mod eċċezzjonali, jekk ma jkunx possibbli, minħabba d-data tal-aħħar laqgħa tal-Bureau qabel il-perjodu ta’ vaganzi tal-Milied tal-Parlament jew minħabba dewmien fil-proċedura baġitarja tal-Unjoni, biex tiġi elenkata l-lista tal-benefiċjarju u l-ammonti tal-għotjiet mogħtija fil-ħin dovut.
   Id-deċiżjoni tal-Bureau tiġi adottata fuq il-bażi tal-evalwazzjoni pprovduta fil-paragrafu 1. Hija tikkunsidra kull tibdil fis-sitwazzjoni tal-apdeċiżjoni tal-Bureauplikant wara s-sottomissjoni tal-applikazzjoni, fuq il-bażi tal-komunikazzjonijiet li saru fir-rigward tal-Artikolu 4(3), tar-Regolament (KE) Nru 2004/2003 u tat-tibdiliet li jaf bihom kulħadd.
   Skont il-punt (b) tal-Artikolu 10(1) tar-Regolament (KE) Nru 2004/2003, l-ammont tal-għotja li għandu jingħata għal kull partit għandu jkun ikkalkulat fuq il-bażi tal-għadd tal-Membri tal-Parlament Ewropew li jkunu membri tal-partit applikanti fl-aħħar ġurnata ta’ meta jitressqu l-applikazzjonijiet, ħlief meta l-għadd tal-Membri jkun żdied wara l-adeżjoni ta’ Stati Membri ġodda.
   Meta, bħala riżulata ta’ bidla fl-għadd ta’ organizzazzjonijiet li japplikaw għall-iffinanzjar jew l-għadd tal-Membri li jkunu ngħaqdu ma’ partit applikant, l-ammonti għall-applikanti huma differenti b’mod sinifikanti minn dawk li jistgħu jkunu mistennija fil-waqt tal-pubblikazzjoni tas-sejħa għal proposti, is-Segretarju Ġenerali għandu jinforma lill-Bureau li jista’ jistieden lill-President tal-Parlament Ewropew biex iressaq proposta lill-kumitat kompetenti bil-għan li l-approprjazzjonijiet disponibbli jiġu adattati.
   3.   Is-Segretarju Ġenerali, jew persuna awtorizzata minnu b’mod dovut, jinforma lill-applikanti bil-kitba dwar id-deċiżjoni meħuda dwar l-applikazzjonijiet tagħhom. Fejn applikazzjoni tintlaqa’, in-notifika tinkludi, bħala anness, id-deċiżjoni tal-Bureau dwar l-għotja. Fejn applikazzjoni ma tiġix approvata, in-notifika tinkludi r-raġunijiet mogħtija mill-Bureau għala ma ntlaqgħetx. Applikanti li t-talba tagħhom ma tkunx intlaqgħet mill-Bureau jkunu infurmati dwar dan fi żmien 15-il ġurnata wara li tintbagħat in-notifika lill-benefiċjarji li jkunu ngħataw l-għotja.
   Artikolu 5
   Deċiżjoni dwar l-għotja
   Għotja mogħtija lil benefiċjarju hija s-suġġett ta’ deċiżjoni dwar l-għotja meħuda mill-Bureau u nnotifikata lill-benefiċjarju, skont l-Artikolu 121(1) tar-Regolament Finanzjarju. Il-mudelli tal-abbozz tal-għotja jinsabu fl-Annessi 2a u 2b.
   Artikolu 6
   Pagament
   1.   Sakemm il-Bureau ma jiddeċidix mod ieħor, l-għotjiet jingħataw lill-benefiċjarji fil-forma ta’ prefinanzjament f’pagament uniku ekwivalenti għal 80 % tal-ammont massimu tal-għotja fi żmien ħmistax-il ġurnata wara d-data tad-deċiżjoni dwar l-għotja. 100 % tal-iffinanzjar minn qabel tal-ammont massimu tal-għotja huwa permess sakemm il-benefiċjarju jipprovdi garanzija tal-prefinanzjament skont l-Artikolu 206 tar-Regoli ta’ Applikazzjoni tar-Regolament Finanzjarju li jkopri 40 % tal-għotja konċessa.
   2.   Il-bilanċ għandu jitħallas wara li jgħaddi l-perjodu ta’ eliġibilità għall-iffinanzjar tal-Unjoni fuq il-bażi tal-ispejjeż li fil-fatt ikun għamel il-benefiċjarju fit-twettiq tal-programm ta’ ħidma. Jekk is-somma totali tal-pagament bil-quddiem tkun aktar mis-somma ffissata bħala l-għotja finali, il-Parlament jirkupra l-ammonti li tħallsu żejda.
   3.   Sal-15 ta’ Mejju u mhux aktar tard mit-30 ta’ Ġunju li jiġi wara t-tmiem tas-sena finanzjarja, il-benefiċjarju jissottometti rapport finali biex il-Parlament ikun jista’ jħallas is-somma li jifdal mill-għotja. Ir-rapport finali għandu jkun magħmul mid-dokumenti li ġejjin:

               (a)

               rapport dwar l-implimentazzjoni tal-programm ta’ ħidma, kif definit fl-Anness 1, Sezzjoni II(2.1);

               (b)

               rapport finanzjarju dwar l-infiq eliġibbli li fil-fatt sar, ibbażat fuq l-istruttura tal-baġit provviżorju;

               (c)

               sommarju komprensiv tad-dħul u l-infiq li jikkorrispondi għall-kontijiet tal-benefiċjarju għall-perjodu ta’ eleġibilità kopert mid-deċiżjoni dwar l-għotja, li jispeċifika, meta jkunu kkonċernati partiti, l-ammont taż-żieda trasferita mill-partit għas-sena finanzjarja li jmiss u l-ammont li għandu jiġi provdut għar-riżerva speċifika;

               (d)

               il-lista li hemm ipprovdut għaliha fil-punt (b) tal-Artikolu 6(1) tar-Regolament (KE) Nru 2004/2003, li tispeċifika d-donaturi u d-donazzjonijiet rispettivi tagħhom li jaqbżu l-EUR 500 fis-sena u għal kull donatur;

               (e)

               lista tal-kuntratti, bl-eċċezzjoni ta’ kuntratti ta’ kiri bl-għażla ta’ xiri għall-uffiċċji u l-kuntratti ta’ impjieg tal-persunal b’salarju, li ma jaqbżux l-EUR 10 000, li jispeċifikaw is-sieħeb kuntrattwali u l-indirizz tiegħu u l-ambitu tal-beni u s-servizzi;

               (f)

               rapport ta’ awditu estern tal-kontijiet tal-benefiċjarju magħmul minn korp jew esperti indipendenti aworizzati skont il-liġi nazzjonali biex jawditjaw il-kontijiet u maħtur mill-Parlament Ewropew għall-partiti u l-fondazzjonijiet kollha.

         4.   L-iskop tal-awditu estern mwettaq bi qbil mal-Istandards Internazzjonali dwar l-Awditjar għandu jkun biex tiċċertifika li:

               (a)

               id-dikjarazzjonijiet finanzjarji saru bi qbil mal-leġiżlazzjoni nazzjonali applikabbli għall-benefiċjarju, ma fihomx dikjarazzjonijiet materjali foloz u juru perspettiva vera u ġusta tal-pożizzjoni finanzjarja u tar-riżultati operattivi;

               (b)

               id-dokumenti finanzjarji preżentati mill-benefiċjarju lill-Parlament Ewropew għandhom ikunu konsistenti mad-dispożizzjonijiet finanzjarji tad-deċiżjoni dwar il-konċessjoni tal-għotja;

               (c)

               l-infiq iddikjarat verament sar;

               (d)

               id-dikjarazzjoni tad-dħul tkun eżawstiva;

               (e)

               l-obbligi skont ir-Regolament (KE) Nru 2004/2003 jkunu ġew issodisfati;

               (f)

               l-obbligi skont id-deċiżjoni dwar l-għotja, b’mod partikolari l-Artikolu II.7 u l-Artikolu II.11, ġew issodisfati;

               (g)

               (għall-partiti) kwalunkwe surplus trasferit għas-sena finanzjarja li jmiss intuża fl-ewwel kwart tas-sena finanzjarja, skont l-Artikolu 6a ta’ din id-deċiżjoni tal-Bureau;

               (h)

               l-obbligi li joħorġu mill-Artikolu 125(5) u (6) tar-Regolament Finanzjarju ġew issodisfati;

               (i)

               il-kontribuzzjoni ta’ oġġetti realment ikunu ngħataw lill-benefiċjarju u ġew valutati bi qbil mar-regoli applikabbli;

         L-awditur għandu jkollu mandat mill-Parlament, soġġett għal proċeduri ta’ offerta fis-seħħ skont ir-Regolament Finanzjarju. Il-pagamenti tal-awditur għandhom jitħallsu mill-Parlament.
   5.   Malli jirċievi d-dokumenti msemmija fil-paragrafu 3, u ta’ kwalunkwe informazzjoni addizzjonali meħtieġa mill-Parlament, il-Bureau, li jaġixxi fuq proposta tas-Segretarju Ġenerali, japprova r-rapport finali fi żmien tliet xhur.
   Il-Bureau u, meta tkun qed titħejja d-deċiżjoni tal-Bureau, is-Segretarju Ġenerali jistgħu jitolbu lill-benefiċjarju biex jipprovdi dokumenti ta’ ġustifikazzjoni jew kull informazzjoni li jqisu li hi neċċessarja biex jkunu jistgħu japprovaw ir-rapport finali.
   Wara li jkun sema’ r-rappreżentanti tal-benefiċjarju kkonċernat, il-Bureau, jista’ jirrifjuta r-rapport finali u jitlob li jkun sottomess rapport ġdid fi żmien 15-il jum.
   Jekk il-Parlament ma jagħtix tweġiba bil-miktub fi żmien tliet xhur kif imsemmi fis-subparagrafu 1, ir-rapport finali jitqies li ġie aċċettat. Jekk ikun hemm talba għal informazzjoni addizzjonali, mal-perjodu limitat għall-iskrutinju jiżdied il-perjodu li kien meħtieġ biex tinkiseb u tiġi valutata l-informazzjoni kkonċernata.
   Artikolu 6a
   Surplus tad-dħul, trasferimenti u riżerva speċifika
   Is-surplus tad-dħul tas-sena finanzjarja N, skont l-Artikolu 125 tar-Regolament Finanzjarju, jista’ jiġi trasferit għas-sena finanzjarja li jmiss u/jew jiddaħħal f’riżerva speċifika. Dan hu magħmul mid-differenza bejn l-infiq totali eliġibbli u

               (a)

               l-ammont tal-għotja inizjali mogħtija mill-Parlament għas-sena finanzjarja N, skont l-Artikolu 4(2), u

               (b)

               ir-riżorsi proprji tal-partit biex ikopru nfiq eliġibbli, peress li l-partit ikun kopra minn qabel infiq mhux eliġibbli permezz tal-użu ta’ riżorsi proprji biss, u

               (c)

               kwalunkwe surplus trasferit mis-sena finanzjarja N-1.

               (a)

               Is-surplus tad-dħul li jista’ jiġi trasferit għas-sena finanzjarja N+1 ma jistax jaqbeż il-25 % tad-dħul totali msemmi fil-punti (a) u (b) tal-paragrafu 1.

               (b)

               L-ammont li vera ġie trasferit għandu jiddaħħal fil-karta bilanċjali tal-għeluq għas-sena finanzjarja N bħala “provvista li għandha tiġi trasferita għas-sena finanzjarja N+1 biex tkopri l-ispejjeż eliġibbli li jsiru fl-ewwel kwart ta’ N+1”. L-allokazzjoni għal din il-provvista għandha tikkostitwixxi spiża eliġibbli li tiġi fis-sena finanzjarja N.

               (c)

               Il-provvista kkonċernata għandha tiġi rrekordjata fil-kont ta’ profitt u telf tas-sena finanzjarja N+1. Finalizzazzjoni intermedja tal-kontijiet li ssir sa mhux aktar tard mill-31 ta’ Marzu tas-sena N+1 għandha tikkalkula l-infiq eliġibbli li verament isir sa dik id-data. Jekk il-provvista tkun ikbar mill-infiq, id-differenza bejn iż-żewġ ammonti għandha titnaqqas mill-għotja meta l-għotja finali għas-sena N tkun stipulata bi qbil mal-Artikolu 7.

               (a)

               Ir-responsabiltajiet tal-karta bilanċjali tal-għeluq tista’ tinkludi kont speċifiku ta’ riżerva li l-uniċi fondi akkreditati għandhom ikunu s-surplus tad-dħul imsemmi fil-paragrafu 1.

               (b)

               Is-surplus tad-dħul li jingħata lill-kontijiet speċifiċi ta’ riżerva m’għandux jaqbeż id-differenza bejn id-dħul imsemmi fil-punt (b) tal-paragrafu 1 u l-parti nozzjonali minima (15 %) tar-riżorsi proprji neċessarja biex tkopri d-dħul eliġibbli li jsir verament jew li jiddaħħal fil-provvista li għandha tiġi trasferita għas-sena finanzjarja N+1.

               (c)

               Il-kont speċifiku ta’ riżerva għall-partiti ma jistax jiġi akkreditat b’xi somma li tagħmel l-ammont totali tiegħu iktar mill-ammont ta’ referenza prevista fit-tielet subparagrafu tal-Artikolu 125(6) tar-Regolament Finanzjarju, definit bħala l-medja aritmetika tad-dħul totali tal-aħħar tliet snin finanzjarji.

               (d)

               Il-kont speċifiku ta’ riżerva għal fondazzjonijiet huwa rregolat mid-dispożizzjonijiet tal-Artikolu 125(5) tar-Regolament Finanzjarju u l-Artikolu 184 tar-Regoli ta’ Applikazzjoni tar-Regolament Finanzjarju.

         Artikolu 7
   Kalkolu tal-għotja finali
   1.   Irrispettivament mill-informazzjoni miksuba wara l-kontrolli u l-verifiki, wara li jkun sema’ r-rappreżentanti tal-benefiċjarju konċernat li qed jagħmel it-talba, il-Bureau jikkalkula s-somma totali tal-għotja finali li għandha ssir lill-benefiċjarju fuq il-bażi tad-dokumenti msemmija fl-Artikolu 6(3), li hu jkun aċċetta.
   2.   Taħt l-ebda ċirkostanza, is-somma totali mħallsa lill-benefiċjarju mill-Parlament ma tista’ taqbeż:

               (a)

               is-somma massima tal-għotja stabbilita mill-Artikolu I.3.2 tad-deċiżjoni dwar l-għotja;

               (b)

               85 % tal-infiq eliġibbli reali.

         3.   L-għotja hija limitata għall-ammont meħtieġ biex jiġu bilanċjati r-riżorsi proprji u l-infiq eliġibbli tal-baġit ta’ operat tal-benefiċjarju responsabbli għat-twettiq tal-programm ta’ ħidma. Taħt l-ebda ċirkostanza m’għandha tipproduċi profitt għall-benefiċjarju, kif definit fl-Artikolu 125 tar-Regolament Finanzjarju. Kull surplus jġib miegħu tnaqqis mis-somma totali tal-għotja.
   4.   Fuq il-bażi tal-ammont tal-għotja finali kkalkulata skont il-paragrafi 1 sa 3 u l-ammont kumulattiv tal-pagamenti li jkunu saru preċedentement fil-qafas tad-deċiżjoni dwar l-għotja, il-Bureau jistabbilixxi s-somma tal-bilanċ li għad trid titħallas, li tkun ugwali għall-ammonti li għad iridu jitħallsu lill-benefiċjarju. Jekk is-somma kumulattiva tal-pagamenti li saru qabel taqbeż is-somma tal-għotja finali, is-Segretarju Ġenerali jew id-delegat tiegħu joħroġ ordni ta’ rkupru għas-somma li tħallset żejda.
   Artikolu 8
   Sospensjoni u tnaqqis tal-għotja
   Wara proposta tas-Segretarju Ġenerali, il-Bureau jissospendi l-pagamenti u jnaqqas l-għotja, u jekk ikun il-każ jirrevoka d-deċiżjoni tal-konċessjoni tal-għotja, u jitlob eventwalment rimbors adegwat:

               (a)

               fil-każ li l-għotja tkun utilizzata biex tkopri nfiq li mhux awtorizzat mir-Regolament (KE) Nru 2004/2003;

               (b)

               fil-każ li l-partit politiku jonqos li jipprovdi n-notifika stabbilita fl-Artikolu 4(3), tar-Regolament (KE) Nru 2004/2003;

               (c)

               fil-każ fejn il-kundizzjonijiet u l-obbligi mniżżla fl-Artikoli 3 u 6 rispettivament tar-Regolament (KE) Nru 2004/2003 ma jiġux rispettati;

               (d)

               fil-każ li sseħħ waħda miċ-ċirkostanzi deskritti fl-Artikoli 106 jew 107 tar-Regolament Finanzjarju.

         Qabel jieħu deċiżjoni, il-Bureau jagħti lill-benefiċjarju l-possibiltà li jikkummenta dwar l-irregolaritajiet stabbiliti.
   Artikolu 9
   Irkupru
   1.   Jekk l-ammonti tħallsu b’mod mhux xieraq lill-benefiċjarju jew jekk proċedura ta’ rkupru hija ġġustifikata skont it-termini tad-deċiżjoni tal-konċessjoni tal-għotja, il-benefiċjarju jagħti lura l-ammonti kkonċernati lill-Parlament, skont il-kundizzjonijiet u d-data stipulata mill-Parlament.
   2.   Jekk il-benefiċjarju jonqos li jħallas lura sad-data stipulata mill-Parlament, dan tal-aħħar jiċċarġja mgħax dovut għal dewmien fil-pagament bir-rata stipulata fl-Artikolu II.13.3 tad-deċiżjoni tal-konċessjoni tal-għotja. L-imgħax dovut għal dewmien fil-pagament ikopri l-perjodu ta’ bejn id-data li fiha kellu jsir il-pagament lura, din tal-aħħar eskluża, u d-data li fiha l-Parlament jirċievi l-pagament sħiħ tas-somma dovuta, din tal-aħħar inkluża.
   Artikolu 10
   Kontrolli u awditi
   1.   Il-verifika regolari skont l-Artikolu 5(1), tar-Regolament (KE) Nru 2004/2003 issir mis-Segretarju Ġenerali.
   2.   Il-benefiċjarju jipprovdi l-informazzjoni dettaljata kollha mitluba lill-Parlament, jew lil kull istituzzjoni esterna oħra awtorizzata mill-Parlament, sabiex il-Parlament ikun jista’ jivverifika l-implimentazzjoni xierqa tal-programm ta’ ħidma u d-dispożizzjonijiet tad-deċiżjoni tal-konċessjoni tal-għotja.
   3.   Il-benefiċjarju jħalli għad-dispożizzjoni tal-Parlament id-dokumenti oriġinali kollha, speċjalment tal-kontabilità, dokumenti bankarji u fiskali jew, f’każijiet eċċezzjonali ġġustifikali kif imiss, kopji awtentiċi ċertifikati tad-dokumenti oriġinali, relatati mad-deċiżjoni dwar l-għotja. Il-perjodu ta’ żamma jintemm wara ħames snin mid-data li fiha l-bilanċ ta’ ammonti dovuti, kif imsemmi fl-Artikolu I.4.2 tad-deċiżjoni dwar l-għotja, jitħallas.
   4.   Il-benefiċjarju jiffaċilita x-xogħol tal-Parlament, jew direttament permezz ta’ staff tal-Parlament jew permezz ta’ xi korp ieħor estern awtorizzat mill-Parlament biex jagħmel dan, billi jipprovdi awditu tal-mod kif ġiet utilizzata l-għotja. Tali awditi jistgħu jsiru matul il-perjodu ta’ validità tad-deċiżjoni dwar l-għotja, u sa tmiem il-perjodu ta’ ħames snin mid-data li fiha jitħallas il-bilanċ tal-ammonti dovuti, kif imsemmi fl-Artikolu I.4.2 tad-deċiżjoni dwar l-għotja. Jekk ikun il-każ, ir-riżultati ta’ dawn il-verifiki jistgħu jagħtu lok għal deċiżjonijiet ta’ rkupru min-naħa tal-Bureau.
   5.   Id-deċiżjoni dwar l-għotja għandha tipprovdi espressament għall-awditjar mill-Parlament u mill-Qorti tal-Awdituri, fuq il-bażi ta’ dokumentazzjoni ta’ fatti rreġistrati u fuq il-post, tal-benefiċjarju li jkun irċieva għotja mill-baġit ġenerali tal-Unjoni.
   Verifiki ex post jistgħu jitwettqu mill-uffiċjal ta’ awtorizzazzjoni skont id-delegazzjoni kif stabbilit fl-Artikolu 66(6) tar-Regolament Finanzjarju.
   6.   Konformi mar-Regolament (UE, Euratom) Nru 883/2013 tal-Parlament Ewropew u tal-Kunsill (5), l-OLAF jista’ wkoll jagħmel kontrolli u verifiki fuq il-post skont il-proċeduri stabbiliti mil-leġiżlazzjoni tal-Unjoni għall-ħarsien tal-interessi finanzjarji tal-Unjoni mill-frodi u irregolaritajiet oħra. Jekk ikun il-każ, ir-riżultati ta’ dawn il-kontrolli jistgħu jwasslu għal xi deċiżjonijiet ta’ rkupru mill-Bureau.
   Artikolu 11
   Assistenza teknika
   1.   Wara proposta tas-Segretarju Ġenerali, il-Bureau jista’ joffri assistenza teknika lill-partiti u lill-fondazzjonijiet bi qbil mad-deċiżjoni tal-Bureau tal-14 ta’ Marzu 2000 li tirregola l-użu tal-bini tal-Parlament Ewropew minn entitajiet esterni, kif emendata, u kwalunkwe forma oħra ta’ assistenza teknika kif imfissra f’regoli adottati sussegwentement mill-Bureau. Il-Bureau jista’ jiddelega lis-Segretarju Ġenerali il-poter li jieħu ċertu tip ta’ deċiżjonijiet dwar l-għoti ta’ assistenza teknika.
   2.   Kull sena, fit-tliet xhur li jaħbtu wara t-tmiem tas-sena finanzjarja, is-Segretarju Ġenerali jissottometti lill-Bureau rapport li jfisser id-dettalji tal-assistenza teknika pprovduta mill-Parlament lil kull partit u fondazzjoni. Ir-rapport jiġi mbagħad ippubblikat fuq il-websajt tal-Parlament.
   Artikolu 11a
   Regoli għall-kampanji elettorali
   Fi żmien dovut qabel l-elezzjonijiet tal-Parlament, il-Bureau jista’ jadotta regoli dwar l-eliġibilità tal-ispejjeż tal-partiti b’konnessjoni ma’ kampanji mmexxija mill-partiti fil-kuntest ta’ dawk l-elezzjonijiet.
   Artikolu 12
   Reklamar
   1.   Il-Parlament għandu jippubblika fuq il-websajt tiegħu mill-inqas l-informazzjoni msemmija fl-Artikolu 9a tar-Regolament (KE) Nru 2004/2003 u fl-Artikolu 191(1) tar-Regoli ta’ Applikazzjoni tar-Regolament Finanzjarju, matul l-ewwel sitt xhur tas-sena finanzjarja li jmiss.
   2.   Il-benefiċjarju għandu jippubblika, fuq il-websajt jew, fejn ma jkunx hemm dan is-sit, fuq midja adegwata, għallanqas l-informazzjoni ddettaljata fl-Artikolu 6(1) tar-Regolament (KE) Nru 2004/2003 sa mhux iktar tard mit-30 ta’ Settembru wara s-sena finanzjarja li fiha tkun ngħatat l-għotja.
   Artikolu 13
   Dritt ta’ appell
   Id-deċiżjonijiet meħuda bi qbil ma’ din id-Deċiżjoni jistgħu jkunu s-suġġett ta’ appell quddiem il-Qorti tal-Ġustizzja tal-Unjoni Ewropea, skont il-kundizzjonijiet imniżżla fit-Trattat dwar il-Funzjonament tal-Unjoni Ewropea.
   Artikolu 14
   Dħul fis-seħħ
   L-emendi għal din id-Deċiżjoni adottata mill-Bureau fit-13 ta’ Jannar 2014 japplikaw mill-proċedura tal-għotja għall-2014.
   Artikolu 15
   Pubblikazzjoni
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea u fuq il-websajt tal-Parlament Ewropew.

      (1)  Kif emendata bid-deċiżjonijiet tal-Bureau tal-1 ta’ Frar 2006, tat-18 ta’ Frar 2008, tat-2 ta’ Frar 2011 u tat-13 ta’ Jannar 2014. Il-pubblikazzjoni preżenti tirrigwarda verżjoni konsolidata tad-deċiżjoni tal-Bureau tad-29 ta’ Marzu 2004, kif emendata l-aħħar bid-deċiżjoni tal-Bureau tat-13 ta’ Jannar 2014.

      (2)  ĠU L 297, 15.11.2003, p. 1.

      (3)  ĠU L 298, 26.10.2012, p. 1.

      (4)  ĠU L 362, 31.12.2012, p. 1.

      (5)  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

      ANNESS 1

      ANNESS 2A
      Partit

         ANNESS

            Spjegazzjoni tal-baġit operattiv provviżorju

                        Ħruġ

                     Ħruġ Eliġibbli

                     Baġit

                     Attwali

                        A.1:   Spejjeż tal-impjegati

                                 1.

                                 Salarji

                                 2.

                                 Kontribuzzjonijiet

                                 3.

                                 Taħriġ professjonali

                                 4.

                                 Spejjeż tal-missjoni tal-impjegati

                                 5.

                                 Spejjeż oħra tal-impjegati

                        A.2:   Spejjeż tal-infrastruttura u tal-operat

                                 1.

                                 Kera, pagament u spejjeż ta’ manutenzjoni

                                 2.

                                 Spejjeż ta’ installazzjoni, tat-tħaddim u l-manutenzjoni ta’ apparat

                                 3.

                                 Deprezzament ta’ beni mobbli u immobbli

                                 4.

                                 Kartolerija u provisti għall-uffiċċju

                                 5.

                                 Spejjeż tal-posta u tat-telekomunikazzjoni

                                 6.

                                 Spejjeż għall-istampar, għat-traduzzjoni u għar-riproduzzjoni

                                 7.

                                 Spejjeż oħra ta’ infrastruttura

                        A.3:   Infiq amministrattiv

                                 1.

                                 Spejjeż ta’ dokumentazzjoni (ġurnali, aġenti tal-istampar, databases)

                                 2.

                                 Spejjeż ta’ studju u riċerka

                                 3.

                                 Spejjeż legali

                                 4.

                                 Spejjeż ta’ kontabilità u awditjar

                                 5.

                                 Appoġġ lil partijiet terzi (1)

                                 6.

                                 Spejjeż amministrattivi mixxellanji

                        A.4:   Laqgħat u spejjeż ta’ rappreżentazzjoni

                                 1.

                                 Spejjeż ta’ laqgħat

                                 2.

                                 Parteċipazzjoni f’seminars u konferenzi

                                 3.

                                 Spejjeż ta’ rappreżentazzjoni

                                 4.

                                 Spejjeż ta’ stediniet

                                 5.

                                 Spejjeż oħra ta’ laqgħat

                        A.5:   Infiq marbut mal-informazzjoni u l-pubblikazzjoni

                                 1.

                                 Spejjeż ta’ pubblikazzjoni

                                 2.

                                 Ħolqien u tħaddim ta’ siti tal-Internet

                                 3.

                                 Spejjeż ta’ pubbliċità

                                 4.

                                 Apparat għall-komunikazzjoni (għodod)

                                 5.

                                 Seminar u wirjiet

                                 6.

                                 Kampanji elettorali (1)

                                 7.

                                 Spejjeż oħra relatati mal-informazzjoni

                                    A.6.:

                                 Infiq marbut ma’ kontribuzzjonijiet permezz ta’ oġġetti

                                    A.7:

                                 Allokazzjoni tal-“provvista biex tkopri l-ispejjeż eliġibbli li jsiru fl-ewwel kwart ta’ N+ 1”
                                  (1)

                                 A.

                                 TOTAL tal-INFIQ ELIĠIBBLI

                        B.   Infiq mhux eliġibbli

                                 1.

                                 Allokazzjonijiet għal provvisti oħra

                                 2.

                                 Pagamenti finanzjarji

                                 3.

                                 Telf fil-kambju

                                 4.

                                 Dejn dubjuż lil terzi persuni

                                 5.

                                 Oħrajn (li jridu jkunu speċifikati)

                                 B.

                                 TOTAL tal-INFIQ MHUX ELIĠIBBLI

                                 C.

                                 INFIQ TOTALI

                        Dħul

                     Baġit

                     Attwali

                                 D.1

                                 Tneħħija tal-“provvista biex tkopri l-ispejjeż eliġibbli li jsiru fl-ewwel kwart ta’ N” (1)

                                 D.2

                                 Għotja tal-Parlament Ewropew:

                                 D.3

                                 pagamenti tas-sħubija

                                 3.1

                                 mill-partiti membri

                                 3.2

                                 mill-membri individwali

                                 D.4

                                 Donazzjonijiet

                                 4.1

                                 li jaqbżu EUR 500

                                 4.2

                                 li ma jaqbżux EUR 500

                                 D.5

                                 Riżorsi proprja oħra (li jkopru nfiq eliġibbli) (għandhom jitniżżlu)

                                 D.

                                 Kontribuzzjonijiet in natura

                                 D.

                                 DĦUL (li għandu jkopri nfiq eliġibbli)

                                 E.1

                                 Riżorsi proprja addizzjonali oħra (li jkopru nfiq mhux eliġibbli) (għandhom jitniżżlu)

                                 E.

                                 DĦUL (li għandu jkopri nfiq eliġibbli)

                                 F.

                                 Imgħax fuq il-prefinanzjament

                                 F.

                                 DĦUL TOTALI

                                 G.

                                 profitt/telf (F-C)

                                 H. 1

                                 Allokazzjoni ta’ riżorsi proprja għall-kont speċifiku ta’ riżerva

                                 H.

                                 Profitt/telf biex tiġi vverifikata l-osservanza tar-regola ta’ ebda profitt (G-H.1)

            (1)  Mhux applikabbli għall-fondazzjonijiet politiċi fil-livell Ewropew.

      ANNESS 2B
      fondazzjoni

         ANNESS

            Spjegazzjoni tal-baġit operattiv provviżorju

                        Ħruġ

                     Ħruġ Eliġibbli

                     Baġit

                     Attwali

                        A.1:   Spejjeż tal-impjegati

                                 1.

                                 Salarji

                                 2.

                                 Kontribuzzjonijiet

                                 3.

                                 Taħriġ professjonali

                                 4.

                                 Spejjeż tal-missjoni tal-impjegati

                                 5.

                                 Spejjeż oħra tal-impjegati

                        A.2:   Spejjeż tal-infrastruttura u tal-operat

                                 1.

                                 Kera, pagament u spejjeż ta’ manutenzjoni

                                 2.

                                 Spejjeż ta’ installazzjoni, tat-tħaddim u l-manutenzjoni ta’ apparat

                                 3.

                                 Deprezzament ta’ beni mobbli u immobbli

                                 4.

                                 Kartolerija u provisti għall-uffiċċju

                                 5.

                                 Spejjeż tal-posta u tat-telekomunikazzjoni

                                 6.

                                 Spejjeż għall-istampar, għat-traduzzjoni u għar-riproduzzjoni

                                 7.

                                 Spejjeż oħra ta’ infrastruttura

                        A.3:   Infiq amministrattiv

                                 1.

                                 Spejjeż ta’ dokumentazzjoni (ġurnali, aġenti tal-istampar, databases)

                                 2.

                                 Spejjeż ta’ studju u riċerka

                                 3.

                                 Spejjeż legali

                                 4.

                                 Spejjeż ta’ kontabilità u awditjar

                                 5.

                                 Appoġġ lil partijiet terzi (1)

                                 6.

                                 Spejjeż amministrattivi mixxellanji

                        A.4:   Laqgħat u spejjeż ta’ rappreżentazzjoni

                                 1.

                                 Spejjeż ta’ laqgħat

                                 2.

                                 Parteċipazzjoni f’seminars u konferenzi

                                 3.

                                 Spejjeż ta’ rappreżentazzjoni

                                 4.

                                 Spejjeż ta’ stediniet

                                 5.

                                 Spejjeż oħra ta’ laqgħat

                        A.5:   Infiq marbut mal-informazzjoni u l-pubblikazzjoni

                                 1.

                                 Spejjeż ta’ pubblikazzjoni

                                 2.

                                 Ħolqien u tħaddim ta’ siti tal-Internet

                                 3.

                                 Spejjeż ta’ pubbliċità

                                 4.

                                 Apparat għall-komunikazzjoni (għodod)

                                 5.

                                 Seminar u wirjiet

                                 6.

                                 Kampanji elettorali (1)

                                 7.

                                 Spejjeż oħra relatati mal-informazzjoni

                                    A.6.:

                                 Infiq marbut ma’ kontribuzzjonijiet permezz ta’ oġġetti

                                    A.7:

                                 Allokazzjoni tal-“provvista biex tkopri l-ispejjeż eliġibbli li jsiru fl-ewwel kwart ta’ N+1” (1)

                                 A.

                                 TOTAL tal-INFIQ ELIĠIBBLI

                        B.   Infiq mhux eliġibbli

                                 1.

                                 Allokazzjonijiet għal provvisti oħra

                                 2.

                                 Pagamenti finanzjarji

                                 3.

                                 Telf fil-kambju

                                 4.

                                 Dejn dubjuż lil terzi persuni

                                 5.

                                 Oħrajn (li jridu jkunu speċifikati)

                                 B.

                                 TOTAL tal-INFIQ MHUX ELIĠIBBLI

                                 C.

                                 INFIQ TOTALI

                        Dħul

                     Baġit

                     Attwali

                                 D.1

                                 Tneħħija tal-“provvista biex tkopri l-ispejjeż eliġibbli li jsiru fl-ewwel kwart ta’ N” (1)

                                 D.2

                                 Għotja tal-Parlament Ewropew:

                                 D.3

                                 pagamenti tas-sħubija

                                 3.1

                                 mill-partiti membri

                                 3.2

                                 mill-membri individwali

                                 D.4

                                 Donazzjonijiet

                                 4.1

                                 li jaqbżu EUR 500

                                 4.2

                                 li ma jaqbżux EUR 500

                                 D.5

                                 Riżorsi proprja oħra (li jkopru nfiq eliġibbli) (għandhom jitniżżlu)

                                 D.

                                 Kontribuzzjonijiet in natura

                                 D.

                                 DĦUL (li għandu jkopri nfiq eliġibbli)

                                 E.

                                 Riżorsi proprja addizzjonali oħra (li jkopru nfiq mhux eliġibbli) (għandhom jitniżżlu)

                                 E.

                                 DĦUL (li għandu jkopri nfiq eliġibbli)

                                 F.

                                 Imgħax fuq il-prefinanzjament

                                 F.

                                 DĦUL TOTALI

                                 G.

                                 profitt/telf (F-C)

                                 H. 1

                                 Allokazzjoni ta’ riżorsi proprja għall-kont speċifiku ta’ riżerva

                                 H.

                                 Profitt/telf biex tiġi vverifikata l-osservanza tar-regola ta’ ebda profitt (G-H.1)

            (1)  Mhux applikabbli għall-fondazzjonijiet politiċi fil-livell Ewropew.


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/167

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2007
   (2009/667/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tal-Ferroviji għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea tal-Ferroviji għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjonijiet tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi l-Aġenzija Ewropea tal-Ferroviji (4), u b’mod partikulari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0165/2009),

               1.

               Jagħti l-kwittanza lid-Direttur Eżekuttiv tal-Aġenzija Ewropea tal-Ferroviji għall-implimentazzjoni tal-baġit tal-Aġenzija għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea tal-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 53.

      (2)  ĠU C 311, 5.12.2008, p. 92.

      (3)  ĠU L 248, 16.9.2002, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tal-Ferroviji għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar l-kontijiet annwali definittivi tal-Aġenzija Ewropea tal-Ferroviji għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjonijiet tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi l-Aġenzija Ewropea tal-Ferroviji (4), u b’mod partikulari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0165/2009),

               A.

               billi l-Qorti tal-Awdituri (QEA) stqarret li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min wieħed joqgħod fuqhom, u li t-tranżazzjonijiet bażiċi huma legali u regolari,

               B.

               billi fit-22 ta’ April 2008 il-Parlament ta l-kwittanza lid-Direttur Eżekuttiv tal-Aġenzija Ewropea tal-Ferroviji fir-rigward tal-implimentazzjoni tal-baġit tal-Aġenzija għas-sena finanzjarja 2006 (6),

               1.

               Jilqa’ b’sodisfazzjon il-fatt li, filwaqt li fl-2006 d-dikjarazzjoni ta’ assigurazzjoni tal-QEA kienet ġiet parzjalment ikkwalifikata fir-rigward tat-tranżazzjonijiet bażiċi, id-dikjarazzjoni ta’ assigurazzjoni tal-QEA hija waħda pożittiva għas-sena finanzjarja 2007;

               2.

               Jinnota li l-Aġenzija kellha EUR 16 645 000 f’approprjazzjonijiet ta’ impenn u ta’ pagament mill-baġit tal-2007;

               3.

               Jinnota li, fit-tweġiba tagħha dwar ir-rapport annwali tal-2006 tal-QEA, l-Aġenzija stmat l-ispejjeż żejda minħabba l-obbligu tagħha li taħdem f’żewġt ibliet differenti - is-sede amministrattiva li tinsab f’Valenciennes filwaqt li l-laqgħat isiru f’Lille - li jammontaw għal EUR 450 000, li ma jinkludux l-ispejjeż indiretti bħall-ħin tax-xogħol moħli minħabba l-ivvjaġġar jew ix-xogħol amministrattiv żejjed;

               4.

               Jiddispjaċih li l-fatt li hemm żewġ sedi jfixkel ix-xogħol tal-Aġenzija u jwassal għal spejjeż żejda għal dawk li jħallsu t-taxxa fl-Ewropa; jinnota li fl-abbozz ta’ ftehima mal-istat li qed jospita, huwa previst li l-ispejjeż żejda jiġu koperti mill-istat li qed jospita;

               5.

               Jilqa’ b’sodisfazzjon il-fatt li l-Aġenzija ħadet passi wara l-kritika tal-QEA li ma kienx hemm inventarju fiżiku tal-assi fissi u li sar inventarju fiżiku f’Ġunju 2008 u l-assi fissi kollha issa ġew indikati u se jiddaħħlu fl-inventarju;

               6.

               Jinnota l-kritika tal-QEA li nstabu difetti f’xi proċeduri tal-għażla u li l-Aġenzija kienet għadha ma ffinalizzatx il-proċeduri ta’ reklutaġġ tagħha;

               7.

               Jistieden lill-Aġenzija biex issegwi l-wegħda tagħha fit-tweġibiet lill-QEA biex tiffinalizza deskrizzjoni sħiħa tal-proċeduri li għandhom ikunu segwiti rigward ir-reklutaġġ fl-ewwel tliet xhur tal-2009;

         L-ippjanar u l-implimentazzjoni tal-baġit

               8.

               Jinnota li l-QEA, bla ma kkwalifikat id-dikjarazzjoni tal-assigurazzjoni tagħha, ġibdet l-attenzjoni b’mod partikulari għall-osservazzjonijiet tagħha rigward l-ippjanar u l-implimentazzjoni tal-baġit;

               9.

               Jinnota mir-rapport annwali tal-2006 tal-QEA li l-baġit finali tal-aġenzija għall-2007 kien jammonta għal EUR 16 600 000, inkluża riserva ta’ EUR 1 900 000; ikompli jinnota li fi tmiem l-2007, kellhom jiġu kkanċellati EUR 3 400 000, inkluża r-riserva, u li, barra minn hekk, EUR 2 700 000 għaddew għas-sena 2008;

               10.

               Hu mħasseb bil-konklużjoni tal-QEA li aktar minn 35 % tal-approprijazzjonijiet finali ma kinux intużaw li, skont il-QEA, wera li l-ipprogrammar u l-proċeduri baġitarji tal-Aġenzija ntlaqtu minn nuqqasijiet serji;

               11.

               Jinnota li l-Aġenzija, fit-tweġibiet tagħha lill-QEA, irreferiet għall-fatt li l-baġit tal-2007 tħejja meta kienet għadha kemm saret indipendenti finanzjarjament u ma kellhiex l-esperjenza biex fuqha tibbaża l-istimi, u li l-inċertezza dwar jekk u meta kienet se tiġi rilaxxata r-riserva għamlitha neċessarja li l-attivitajiet jiġu ppjanati bla ma titqies ir-riserva;

               12.

               Jinsab imħasseb bl-iskoperta tal-QEA li, għalkemm l-implimentazzjoni baġitarja tal-Aġenzija kienet baxxa, l-ammont ta’ flus li talbet u rċeviet mingħand il-Kummissjoni kien ħafna akbar mill-flus li attwalment kellha bżonn;

               13.

               Jinnota li l-flus disponibbli għall-Aġenzija fil-bidu tal-2007 kienu madwar EUR 2 300 000 u li, barra minn hekk, talbet u rċeviet EUR 17 000 000 fi flus kontanti mingħand il-Kummissjoni; jinnota li l-ħlasijiet li saru fl-2007 kienu jammontaw għal madwar EUR 12 500 000; jikkonkludi li l-flus li rċeviet kienu jaqbżu l-bżonnijiet attwali ta’ flus kontanti b’EUR 6 800 000;

               14.

               Jaqbel mal-konklużjoni tal-QEA li l-previżjonijiet tal-Aġenzija dwar il-flus kontanti ma tħejjewx b’mod rigoruż, li jmur kontra l-prinċipju tal-ġestjoni finanzjarja soda;

               15.

               Jinnota li d-Direttur Eżekuttiv, fit-tifsira bil-miktub li ta lill-Parlament, irrikonoxxa li l-ammont totali tal-flus mitluba u li rċeviet l-Aġenzija kien aktar minn dak li kienet teħtieġ attwalment, u spjega li dan kien marbut mal-eżekuzzjoni baġitarja baxxa u n-nuqqas ta’ esperjenza fl-appoġġ tal-previżjonijiet tal-bżonnijiet tal-flus;

               16.

               Jilqa’ d-dikjarazzjoni tad-Direttur Eżekuttiv li, sadanittant, il-proċedura għall-ġbir tas-sussidji kienet ġiet aġġornata u li l-previżjoni dwar il-bżonn tal-flus tjiebet;

               17.

               Jistieden lill-Aġenzija, fuq il-bażi tal-Artikolu 15(5) tar-Regolament (KE) Nru 2343/2002, li ilu fis-seħħ minn Lulju 2008 u li jobbliga lill-aġenziji jimplimentaw ġestjoni riġoruża fuq il-flus kontanti sabiex ikun żgurat li l-bilanċi tagħhom tal-flus ikunu limitati għal ħtiġijiet li jkunu ġustifikati b’mod xieraq, biex tingħata attenzjoni partikulari għat-titjib fil-ġestjoni tal-flus;

         Segwitu għall-eżerċizzju dwar il-kwittanza tal-2006

               18.

               Ifakkar li s-sena finanzjarja 2006 kienet l-ewwel sena li l-Aġenzija kienet awtonoma finanzjarjament u suġġetta għall-proċedura ta’ kwittanza;

               19.

               Ifakkar li għall-2006, id-dikjarazzjoni tal-assigurazzjoni tal-QEA kienet ikkwalifikata minħabba xi punti ta’ dgħjufija fil-proċess tas-sejħa għall-offerti, u jiddispjaċih li l-QEA reġgħet skopriet difetti fil-proċedura tal-akkwisti fl-2007;

               20.

               Jinnota li l-Aġenzija, fit-tweġibiet tagħha lill-QEA, irrikonoxxiet li għad jeħtieġ li jsir xi titjib u li qiegħda taħdem fuq manwal ta’ proċeduri dwar l-akkwisti sabiex il-proċeduri jkunu standardizzati;

               21.

               Jinnota li bħal fl-2006, il-QEA sabet nuqqasijiet rigward l-implimentazzjoni tal-baġit, b’mod partikulari rigward l-għadd kbir ta’ trasferimenti tal-approprijazzjonijiet;

               22.

               Jistieden lill-Aġenzija biex tħabrek ħalli tgħolli l-livell tal-implimentazzjoni baġitarja u biex tirrapporta dwar il-miżuri li ttieħdu u r-riżultati miksuba fir-rapport tagħha dwar il-ġestjoni baġitarja u finanzjarja għall-2008;

               23.

               Iħeġġeġ lill-Kummissjoni biex tiżgura li l-Aġenzija żżomm dixxiplina finanzjarja stretta fil-ġejjieni, u li taħdem dejjem fil-limiti tal-baġits miftehma;

               24.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (7).

      (1)  ĠU C 278, 31.10.2008, p. 53.

      (2)  ĠU C 311, 5.12.2008, p. 92.

      (3)  ĠU L 248, 16.9.2002, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 88, 31.3.2009, p. 209.

      (7)  Ara paġna 206 ta’ dan il-Ġurnal Uffiċjali.


title: Deċiżjoni (UE) 2017/341 tal-Parlament Ewropew u tal-Kunsill tal-14 ta' Diċembru 2016 dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara applikazzjoni minn Spanja — EGF/2016/004 ES/Comunidad Valenciana automotive

text:
               28.2.2017

               MT

               Il-Ġurnal Uffiċjali tal-Unjoni Ewropea

               L 50/51

         DEĊIŻJONI (UE) 2017/341 TAL-PARLAMENT EWROPEW U TAL-KUNSILL
   tal-14 ta' Diċembru 2016
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara applikazzjoni minn Spanja — EGF/2016/004 ES/Comunidad Valenciana automotive
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari l-punt 13 tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013 (3).

               (3)

               Fil-21 ta' Ġunju 2016, Spanja ppreżentat applikazzjoni għall-mobilizzazzjoni tal-FEG, fir-rigward ta' sensji f'29 intrapriża fis-settur awtomobilistiku fi Spanja. Din kienet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               F'konformità mal-Artikolu 4(2) tar-Regolament (UE) Nru 1309/2013, l-applikazzjoni minn Spanja titqies ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (5)

               Għalhekk, il-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta' EUR 856 800 fir-rigward tal-applikazzjoni ppreżentata minn Spanja.

               (6)

               Biex jitnaqqas kemm jista' jkun iż-żmien biex jiġi mmobilizzat il-FEG, din id-Deċiżjoni għandha tapplika mid-data tal-adozzjoni tagħha,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni għas-sena finanzjarja 2016, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jagħti s-somma ta' EUR 856 800 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Din għandha tapplika mill-14 ta' Diċembru 2016.

      fi Strasburgu, 14 ta' Diċembru 2016.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         I. KORČOK

      (1)  ĠU L 347, 20.12.2013, p. 855.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: Id-Deċiżjoni tal-Kunsill tad-29 ta' Settembru 2000 dwar is-sistema tar-riżorsi tagħhom tal-Komunitajiet Ewropej

text:
Avviż Legali Importanti

|

32000D0597

Official Journal L 253 , 07/10/2000 P. 0042 - 0046

		Id-Deċiżjoni tal-Kunsilltad-29 ta' Settembru 2000dwar is-sistema tar-riżorsi tagħhom tal-Komunitajiet Ewropej(2000/597/KE, Euratom)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 269 tiegħu,Wara li kkunsidra t-Trattat li jistrabbilixxi l-Komunità Ewropea dwar l-Enerġija Atomika, u partikolarment l-Artikolu 173 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-Fehma tal-Qorti ta' l-Awdituri [3];Wara li kkunsidra l-opinjoni tal-Kumitat Ekonomiku u Soċjali [4],Billi:(1) Il-Kunsill Ewropew li ltaqa' f'Berlin fl-24 u l-25 ta' Marzu 1999 ikkonkluda, fost oħrajn, li s-sistema tar-riżorsi tagħhom tal-Komunità għandhom ikunu ekwi, trasparenti, effettivi skond l-ispiża, sempliċi u bbażati fuq kriterji li jesprimu l-aħjar abbiltà ta' kull Stat Membru biex jikkontribwixxi.(2) Is-sistema tar-riżorsi tagħhom tal-Komunitajiet għandha tassigura riżorsi adegwati għall-Iżvilupp ordnat tal-politiki tal-Komunitajiet, suġġetti għall-bżonn ta' dixxiplina ta' l-ibbudgetjar strett.(3) Huwa xieraq li l-aħjar data ta' kwalità li għandha tintuża għall-iskopijiet tal-budget ta' l-Unjoni Ewropea u r-riżorsi tagħhom tal-Komunitajiet. L-applikazzjoni tas-sistema Ewropea tal-kontijiet ekonomiċi integrati (minn hawn 'il quddiem msemmija bħala "ESA 95')" skond ir-Regolamenti tal-Kunsill (KE) Nru 2223/96 [5] għandhom tejbu l-kwalità tal-kejl tad-data tal-kontijiet nazzjonali.(4) Huwa xieraq li jintużaw il-konċetti statistiċi l-iktar reċenti għall-iskopijiet tar-riżorsi tagħhom u biex kif imiss ikun definit il-Prodott Gross Nazzjonali (GNP) bħala li huwa ugwali għal dawn l-iskopijiet għad-dħul nazzjonali gross (GNI) kif ipprovdut mill-Kummissjoni fl-applikazzjoni ta' l-ESA 95 skond ir-Regolament (KE) Nru 2223/96.(5) Barra minn dan, huwa xieraq, jekk il-modifikazzjonijiet lill-ESA 95 jirriżultaw f'bidliet sinifikanti fil-GNI kif ipprovdut mill-Kummissjoni skond ir-Regolament (KE) Nru 2223/96, li l-Kunsill jiddeċiedi jekk dawn il-modifikazzjonijiet japplikawx għall-iskop ta' riżorsi tagħhom.(6) Skond id-Deċiżjoni tal-Kunsill 94/728/KE, Euratom tal-31 ta' Ottubru 1994 dwar is-sistema tar-riżorsi tagħhom tal-Komunitajiet Ewropej [6], il-livell massimu tar-riżorsi tagħhom għall-1999 kien stabbilit ugwali għal 1,27 % tal-GNP tal-Komunitajiet tal-prezzijiet tas-suq u livell fuq kollox ta' 1,335 % tal-GNP tal-Komunitajiet kien stabbilit għal voti għall-impenji.(7) Huwa xieraq li jkunu adottati dawn il-livelli espressi bħala persentaġġ tal-GNP biex jinżamm bla mibdul l-ammont ta' riżorsi finanzjarji mqiegħed għad-dispożizzjoni tal-Komunitajiet billi tkun stabbilita formula għad-determinazzjoni ta' livelli ġodda, fir-rigward tal-GNP kif definit għall-iskopijiet preżenti, li għandhom ikunu applikati wara d-dħul fis-seħħ ta' din id-Deċiżjoni.(8) Huwa xieraq li l-istess metodu jintuża fil-futur fl-okkażjoni ta' bidliet fl-ESA 95 li jistgħu jkollhom effetti fuq il-livel tal-GNP.(9) Biex iktar ikompli l-proċess li jkun hemm konċessjoni għall-abbiltà ta' kull Stat Membru li jikkontribwixxi għas-sistema tar-riżorsi tagħhom u li tikkorreġi l-aspetti rigressivi tas-sistema kurrenti ta' lanqas Istati Membri sinjuri, il-Kunsill Ewropew li ltaqa' f'Berlin fl-24 u l-25 ta' Marzu 1999 ikkonkluda li r-regoli ta' iffinanzjar ta' l-Unjoni għandhom jiġu emendati kif ġej:- ir-rata massima tas-sejħa tar-riżors tal-VAT għandha titnaqqas minn 1 % għal 0,75 % fl-2002 u l-2003 u għal 0,50 % minn l-2004 ‘il quddiem,- il-bażi tat-taxxa tal-valur miżjud ta' l-Istati Membri għandha tkompli tkun ristretta għal 50 % tal-GNP tagħhom.(10) Il-Kunsill Ewropew ta' l-24 u l-25 ta' Marzu 1999 ikkonkluda li huwa xieraq li jkun adattat l-ammont miżmum mill-Istati Membri biex ikopri l-ispejjeż relatati mal-kollezzjoni fir-rigward ta' l-hekk imsejħa riżorsi tagħhom tradizzjonali mħallsa lill-budget ta' l-Unjoni Ewropea.(11) L-iżbilanċi tal-budget għandhom ikunu korretti b'tali mod li ma jaffettwax ir-riżorsi tagħhom disponibbli għall-politika tal-Komunità u għahom ikunu riżolti, sa fejn hu possibbli, permezz ta' politika ta' nefqa.(12) Il-Kunsill Ewropew ta' l-24 u l-25 ta' Marzu 1999 ikkonkluda li l-mod għall-kalkolu tal-korrezzjoni tal-iżbilanċi tal-budget favur ir-Renju Unit kif definit [7] fid-Deċiżjoni 94/728/KE, Euratom, m'għandux jinkludi il-qligħ mhux mistenni li jirriżulta minn bidliet fis-sistemi finanzjarji u minn tkabbir futur. Hekk, fiż-żmien tat-tkabbir, aġġustament għandu jnaqqas "l-Ispiża Allokata totali" b'ammont ekwivalenti għan-nefqa tal-pre-adeżjoni annwali fil-pajjiż li jkunu se jidħlu, b'hekk ikun assigurat li n-nefqa li ma tkunx imnaqssa tibqa' hekk.(13) Għal raġunijiet ta' kjarezza, id-deskrizzjoni tal-kalkolu tal-korrezzjoni rigward żbilanċi tal-budget mogħtija lir-Renju Unit kienet issimplifikata. Din is-simplifikazzjoni ma kellha ebda impatt fuq id-determinazzjoni ta' l-ammont ta' din il-korrezzjoni mogħti lir-Renju Unit.(14) Il-Kunsill Ewropew ta' l-24 u l-25 ta' Marzu 1999 ikkonkluda li l-iffinanzjar tal-korrezzjoni ta' l-iżbilanċi tal-budget favur ir-Renju Unit għandu jkun immodifikat biex jippermetti lill-Awstrija, il-Ġermanja, l-Olanda u l-Isvezja biex jaraw riduzzjoni fis-sehem ta' l-iffinanzjar tagħhom ta' 25 % tas-sehem normali.(15) Ir-riserva monetarja, minn hawn "l quddiem msejħa bħala" ir-riserva monetarja tal-EAGGF', ir-riserva għall-iffinanzjar tal-Fond Garantit tas-Self u r-riserva għall-għajnuna ta' emerġenza f'pajjiżi li m'humiex membri huma koperti minn dispożizzjonijiet speċifiċi.(16) Il-Kummissjoni għandha tidħol biex twettaq, qabel l-1 ta' Jannar 2006, reviżjoni ġenerali ta' l-operazzjoni tas-sistema tar-riżorsi tagħhom, akkumpanjat, jekk ikun hemm bżonn, minn proposti xierqa, fid-dawl tal-fatturi kollha rilevanti inklużi l-effetti tat-tkabbir fuq l-iffinanzjar tal-budget ta' l-Unjoni Ewropea, il-possibbiltà ta' modifika ta' l-istruttura tar-riżorsi tagħhom bil-ħolqien ta' riżorsi tagħhom awtonomi u l-korrezzjoni ta' l-iżbilanċi tal-budget mogħtija lir-Renju Unit kif ukoll l-għoti lill-Awstrija, il-Ġermanja, l-Olanda u l-Isvezja tar-riduzzjoni fl-iffinanzjar ta' l-iżbilanċi tal-budget favur ir-Renju Unit.(17) Għandhom ikunu stabbiliti dispożizzjonijiet biex ikopru l-bidla mis-sistema introdotta bid-Deċiżjoni 94/728/KE, Euratom għal dik li toħroġ minn din id-Deċiżjoni.(18) Il-Kunsill Ewropew ta' l-24 u l-25 Marzu 1999 ikkonkluda li din id-Deċiżjoni għandha tidħol fis-seħħ fl-1 ta' Jannar 2002,STABILIXXA DAWN ID-DISPOSIZZJONIJIET, LI HUWA JIRRAKKOMANDA GĦALL-ADOZZJONI TA' L-ISTATI MEMBRI:Artikolu 1Il-Komunitajiet għandhom ikunu allokati riżorsi tagħhom skond ir-regoli stipulati fl-Artikoli li ġejjin biex jassiguraw, skond l-Artikolu 269 tat-Trattat li jistabbilixxi l-Komunità Ewropea (minn hawn ‘il quddiem imsejjaħ bħala "t-Trattat tal-KE") u l-Artikolu 173 tat-Trattat li jistabbilixxi l-Komunità ta' l-Enerġija Atomika Ewropea minn hawn ‘l hemm imsejjaħ bħala "it-Trattat Euratom"), l-iffinanzjar tal-budget ta' l-Unjoni Ewropea.Il-bilanċ ta' l-Unjoni Ewropea għandu, mingħajr preġudizzju għal dħul ieħor, ikun iffinanzjat kollu mir-riżorsi tagħhom tal-Komunitajiet.Artikolu 21. Dħul minn dawn li ġejjin għandu jikkostitwixxi riżorsi tagħhom mdaħħla fil-budget ta' l-Unjoni Ewropea:(a) imposti, premiums, ammonti addizzjonali u kompensatorji, ammonti jew fatturi addizzjonali u dazji oħra stabbiliti jew li se jkunu stabbiliti mill-istituzzjonijiet tal-Komunitajiet rigward kummerċ ma' pajjiżi li m'humiex membri fl-ambitu tal-politika agrikola komuni, u wkoll kontribuzzjonijiet u dazji oħra pprovdut għalihom fl-ambitu ta' l-organizzazzjoni komuni tas-swieq taz-zokkor;(b) Tariffi Doganali Komuni u dazji oħra stabbiliti jew li se jkunu stabbiliti mill-istituzzjonijiet tal-Komunitajiet rigward kummerċ ma' pajjiżi li mhumiex membri u dazji doganali dwar prodotti ġejjin taħt it-Trattat li jistabbilixxi l-Komunità tal-Faħam u l-Azzar Ewropea;(ċ) l-applikazzjoni ta' rata uniformi valida għall-Istati Membri kollha biex tarmonizza il-bażijiet ta' l-assessjar tal-VAT skond ir-regoli tal-Komunità. Il-bażi ta' l-assessjar li għandha titqies għal dan l-iskop m'għandhiex taqbeż il-50 % tal-GNP għal kull Stat Membru, kif definit fil-paragrafu 7;(d) l-applikazzjoni ta' rata - li għandha tkun stabbilita bis-saħħa tal-proċedura tal-budget fid-dawl tat-total tad-dħul l-ieħor kollu - għas-somma tal-GNP ta' l-Istati Membri kollha.2. Dħul derivat minn kwalunkwe spejjeż introdotti fl-ambitu ta' politika komuni, skond it-Trattat tal-KE jew tat-Trattat ta' l-Euratom, iżda l-proċedura stipulata fl-Artikolu 269 tat-Trattat tal-KE jew fl-Artikolu 173 tat-Trattat ta l-Euratom trid tkun segwita, għandu ukoll jikkostitwixxi riżorsi tagħhom mdaħħla fil-budget ta' l-Unjoni Ewropea.3. L-Istati Membri għandhom iżommu, permezz ta' spejjeż ta' ġbir, 25 % ta' l-ammonti li hemm referenza għalihom fil-paragrafu 1(a) u (b), li għandu jkun stabbilit wara l-31 ta' Diċembru 2000.4. Ir-rata uniformi li hemm referenza għaliha fil-paragrafu 1(ċ) għandha tikkorrispondi mar-rata li tirriżulta mid-differenzi bejn:(a) ir-rata massima tas-sejħa tar-riżorsa tal-VAT, li hija ffissata għal:0,75 % fl-2002 u fl-2003,0,50 % mill-2004 ‘il quddiem,u(b) rata ("rata ffriżata") ekwivalenti għall-proporzjon bejn l-ammont tal-kompensazzjoni li hemm referenza għaliha fl-Artikolu 4 u s-somma tal-bażijiet ta' l-assessjar tal-VAT (stabbiliti skond il-paragrafu (1) (ċ)) ta' l-Istati Membri kollha, waqt li tikkonsidra l-fatt li r-Renju Unit huwa eskluż mill-iffinanzjar tal-korrezzjoni tiegħu u li s-sehem ta' l-Awstrija, il-Ġermanja, l-Olanda u l-Isvezja fl-iffinanzjar tal-korrezzjoni tar-Renju Unit huwa ridott għal kwart tal-valur normali tiegħu.5. Ir-rata ffissata taħt il-paragrafu 1(d) għandha tapplika għall-GNP ta' kull Stat Membru.6. Jekk, fil-bidu tas-sena finanzjarja, il-budget ma jkunx ġie adottat, ir-rata tal-Vat uniformi preċedenti u r-rata applikabbli għall-GNP ta' l-Istati Membri, mingħajr preġudizzju għad-dispożizzjonijiet adottati skond l-Artikolu 8(2) rigward ir-riserva monetarja tal-FAEGG, ir-riserva għall-iffinanzjar tal-Fond ta' Garanzija tas-Self u r-riserva għall-għajnuna ta' emerġenza f'pajjiżi barra l-Komunità, għandhom jibqgħu applikabbli sad-dħul fis-seħħ tar-rati l-ġodda.7. Għall-iskopijiet ta' l-applikazzjoni ta' din id-Deċiżjoni, GNP għandha tfisser il-GNI għas-sena fi prezzijiet tas-suq kif ipprovdut mill-Kummissjoni fl-applikazzjoni ta' l-ESA 95 skond ir-Regolament KE Nru 2223/96.Jekk modifikazzjonijiet għall-ESA 95 jirriżultaw f'tibdil sinifikanti fil-GNI kif ipprovdut mill-Kummissjoni, il-Kunsill, waqt li jaġixxi unanimament dwar proposta tal-Kummissjoni u wara li jikkonsulta l-Parlament Ewropew, għandu jiddeċiedi jekk dawn il-modifikazzjonijiet għandhomx japplikaw għall-iskopijiet ta' din id-Deċiżjoni.Artikolu 31. L-ammont totali tar-riżorsi tagħhom assenjat lill-Komunitajiet biex ikopri voti għal pagamenti m'għandux jaqbeż ċertu persentaġġ tal-GNPs totali ta' l-Istati Membri. Dan il-persentaġġ, espress f'żewġ postijiet deċimali, għandu jkun ikkalkulat mill-Kummissjoni f'Diċembru 2001 fuq il-bażi tal-formula li ġejja:+++++ TIFF +++++2. Voti għal impenji mdaħħla fil-budget ġenerali ta' l-Unjoni Ewropea għandhom isegwu progressjoni ordnata li tirriżulta f'ammont totali, li ma jaqbiżx ċertu persentaġġ tal-GNPs totali ta' l-Istati Membri. Dan il-persentaġġ, imfisser f'żewġ postijiet deċimali, għandu jkun ikkalkulat mill-Kummissjoni f'Diċembru 2001fuq il-bażi tal-formula li ġejja:+++++ TIFF +++++Proporzjon ordnat bejn voti għal impenji u voti għal pagamenti għandhom jinżammu biex jiggarantixxu l-kompatibiltà tagħhom u biex jippermettu li livelli bis-saħħa tal-paragrafu 1 li jkunu rispettati fis-snin sussegwenti.3. Il-Kummissjoni għandha tikkomunika lill-awtorità tal-budget il-livelli l-ġodda għar-riżorsi tagħhom qabel il-31 ta' Diċembru 2001.4. Il-metodu deskritt fil-paragrafi 1 u 2 għandhom ikunu segwiti fil-każ ta' modifikazzjonijiet tal-ESA 95 li jirriżultaw f'bidliet fil-livell tal-GNP.Artikolu 4Ir-Renju Unit għandu jingħata korrezzjoni rigward l-iżbilanċi tal-budget.Din il-korrezzjoni għandha tkun stabbilita minn:(a) kalkolu tad-differenza, fis-sena finanzjarja preċedenti, bejn:- is-sehem tal-persentaġġ tar-Renju Unit fis-somma tal-bażijiet ta' l-assessjar VAT mhux koperta, u- is-sehem tal-persentaġġ tar-Renju Unit fin-nefqa totali allokata;(b) il-multiplikazzjoni tad-differenza hekk miksuba min-nefqa totali allokata;(ċ) il-multiplikazzjoni tar-riżultat taħt (b) b' 0,66;(d) it-tnaqqis mir-riżultat taħt (ċ) ta' l-effetti li jinqalgħu għar-Renju Unit mill-bidla għall-VAT mhux koperta u l-pagamenti li hemm referenza għalihom fl-Artikolu 2(1)(d), jiġifieri d-differenza bejn:- dak li r-Renju Unit kien ikollu jħallas għall-ammonti ffinanzjati bir-riżorsi li hemm referenza għalihom fl-Artikolu 2(1)(ċ) u (d), jekk ir-rata uniformi kienet applikata għall-bażijiet tal-VAT mhux koperta, u- il-pagamenti tar-Renju Unit bis-saħħa ta' l-Artikolu 2(1)(ċ) u (d);(e) mis-sena 2001 ‘il quddiem, it-tnaqqis mir-riżultat taħt (d) il-qligħ nett tar-Renju Unit li jirriżulta miż-żieda fil-persentaġġ tar-riżorsi li hemm referenza għalihom fl-Artikolu 2(1)(a) u (b) ritenuti mill-Istati Membri biex ikopru l-ġbir u l-ispejjeż relatati;(f) il-kalkolu, fiż-żmien ta' kull tkabbir ta' l-Unjoni Ewropea, ta' aġġustament għar-riżultat taħt (e) biex ikun ridott il-kumpens, b'hekk ikun assigurat li n-nefqa li ma tkunx imnaqqsa qabel it-tkabbir tibqa' hekk wara t-tkabbir. Dan l-aġġustament għandu jsir bit-tnaqqis tan-nefqa allokata totali b'ammont ekwivalenti għan-nefqa ta' qabel id-dħul annwali fil-pajjiżi li jkunu se jidħlu. L-ammonti kollha hekk ikkalkulati għandhom jinġiebu ‘l quddiem għal snin sussegwenti u għandhom ikunu aġġustati annwalment bl-applikazzjoni tad-deflatur tal-GNP euro użat għall-adozzjoni tal-Perspettiva Finanzjarja.Artikolu 51. L-ispiża tal-korrezzjoni għandha titħallas mill-Istati Membri skond l-arranġamenti li ġejjin:Id-distribuzzjoni tal-ispiża għandha tkun l-ewwel ikkalkulata b'referenza għas-sehem tal-pagamenti ta' kull Stat Membru li hemm referenza għalihom fl-Artikolu 2(1)(d), bir-Renju Unit ikun eskluż; imbagħad tkun aġġustata b'tali mod li tirrestrinġi s-sehem finanzjarju ta' l-Awstrija, l-Ġermanja, l-Olanda u l-Isvezja għal kwart tas-sehem normali tagħhom minn din il-kalkolazzjoni.2. Il-korrezzjoni għandha tingħata lir-Renju Unit bit-tnaqqis fil-pagamenti tiegħu li jirriżultaw mill-applikazzjoni ta' l-Artikolu 2(1)(ċ) u (d). L-ispiża li titħallas mill-Istati Membri l-oħra għandha tiżdied mal-pagamenti tagħhom li jirriżultaw mill-applikazzjoni għal kull Stat Membru ta' l-Artikolu 2(1)(ċ) u (d).3. Il-Kummissjoni għandha twettaq il-kalkoli meħtieġa għall-applikazzjoni ta' l-Artikolu 4 u ta' dan l-Artikolu.4. Jekk, fil-bidu tas-sena finanzjarja, il-budget ma' jkunx ġie adottat, il-korrezzjoni mogħtija lir-Renju Unit u l-ispejjeż mħallsa mill-Istati Membri l-oħra kif imdaħħla fil-budget finalment adottat għandhom jibqgħu applikabbli.Artikolu 6Id-dħul li hemm referenza għalih fl-Artikolu 2 għandu jintuża bla distinzjoni biex jiffinanzja n-nefqa mdaħħla fil-budget. Id-dħul meħtieġ biex ikopri għal kollox jew f'parti r-riserva monetarja tal-FAEGG, ir-riserva għall-iffinanzjar tal-Fond ta' Garanzija tas-Self u r-riserva għall-għajnuna ta' emerġenza fil-pajjiżi barra l-Komunità, mdaħħlin fil-budget m'għandhomx jintalbu mill-Istati Membri sakemm ir-riservi jkunu implimentati. Dispożizzjonijiet għat-tħaddim ta' dawn ir-riservi għandhom ikunu adottati kif meħtieġ skond l-Artikolu 8(2).Artikolu 7Kwalunkwe eċċess fid-dħul tal-Komunitajiet fuq in-nefqa attwali totali matul sena finanzjarja għandu jgħaddi għas-sena finanzjarja li jkun imiss.Kwalunkwe eċċessi ġġenerati bi trasferiment mill-kapitoli tas-Sezzjoni ta' Garantija FAEGG, jew eċċess mill-Fond ta' Garanzija li jitqanqal minn miżuri esterni, ittrasferit għall-kont tad-dħul fil-budget, għandu jitqies bħala li jikkostitwixxi riżorsi tagħhom.Artikolu 81. Ir-riżorsi tagħhom tal-Komunitajiet li hemm referenza għalihom fl-Artikolu 2(1)(a) u (b) għandhom ikunu miġbura mill-Istati Membri skond id-dispożizzjonijiet nazzjonali imposti bil-liġi, regolament jew azzjoni amministrattiva, li għandhom, fejn xieraq, ikunu adottati biex jissodisfaw il-kondizzjonijiet tar-regoli tal-Komunità.Il-Kummissjoni għandha teżamina f'intervalli regolari id-dispożizzjonijiet nazzjonali kkomunikati lilha minn l-Istati Membri, tittrasmetti lill-Istati Membri l-aġġustamenti li tħoss li huma meħtieġa biex tassigura li huma jikkonformaw mar-regoli tal-Komunità u tirrapporta lill-awtorità tal-budget.L-Istati Membri għandhom jagħmlu disponibbli għall-Kummissjoni r-riżorsi pprovdut fl-Artikolu 2(1)(a) sa (d).2. Mingħajr preġudizzju għall-verifika tal-kontijiet u għall-iċċekkjar li huma skond il-liġi u regolari kif preskritt fl-Artikolu 248 tat-Trattat KE u l-Artikolu 160Ċ tat-Trattat Euratom, tali verifika u ċċekkjar billi huma prinċipalment konċernati ma' l-affidabilità u l-effettività tas-sistemi nazzjonali u l-proċeduri għad-determinazzjoni tal-bażi ta' riżorsi tagħhom li joħorġu mill-VAT u l-GNP u mingħajr preġudizzju għall-arranġamenti ta' ispezzjoni magħmula bis-saħħa ta' l-Artikolu 279(ċ) tat-Trattat KE u l-Artikolu 183 il-punt (ċ) tat-Trattat Euratom, il-Kunsill għandu, waqt li jaġixxi unanimament fuq proposta mill-Kummissjoni u wara li jikkonsulta l-Parlament Ewropew, jadotta id-dispożizzjonijiet meħtieġa biex japplika din id-Deċiżjoni u biex jagħmel possibbli l-ispezzjoni tal-kollezzjoni, l-għemil disponibbli lill-Kummissjoni u l-pagament tad-dħul li hemm referenza għalih fl-Artikoli 2 u 5.Artikolu 9Il-Kummissjoni għandha twettaq, qabel l-1 ta' Jannar 2006, reviżjoni ġenerali tas-sistema tar-riżorsi tagħhom, akkumpanjata, jekk ikun hemm bżonn, minn proposti xierqa, fid-dawl tal-fatturi rilevanti, inklużi l-effetti tat-tkabbir fuq l-iffinanzjar tal-budget, il-possibbiltà li timmodifika l-istruttura tar-riżorsi tagħhom bil-ħolqien ta' riżorsi tagħhom awtonomi ġodda u l-korrezzjoni ta' żbilanċi tal-budget mogħtija lir-Renju Unit kif ukoll l-għoti tar-riduzzjoni bis-saħħa ta' l-Artikolu 5(1) lill-Awstrija, il-Ġermanja, l-Olanda u l-Isvezja.Artikolu 101. L-Istati Membri għandhom ikunu mgħarrfa b'din id-Deċiżjoni mis-segretarju Ġenerali tal-Kunsill u d-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.L-Istati Membri għandhom jgħarrfu lis-Segretarju Ġenerali tal-Kunsill bla dewmien bit-twettiq tal-proċeduri għall-adozzjoni ta' din id-Deċiżjoni skond il-kondizzjonijiet kostituzzjonali rispettivi tagħhom.Din id-Deċiżjoni għandha tidħol fis-seħħ fl-ewwel jum tax-xahar wara li tkun irċevuta l-aħħar notifikamsemmija fit-tieni paragrafu. Għandha tidħol fis-seħħ fl-1 ta' 1 Jannar 2002 ħlied għall-Artikolu 2(3) u l-Artikolu 4, li għandhom jidħlu fis-seħħ fl-1 ta' 1 Jannar 2001.2. (a) Bla ħsara għal (b), id-Deċiżjoni 94/728/KE, Euratom għandha titħassar minn l-1 ta' Jannar 2002. Kull referenza għad-Deċiżjoni tal-Kunsill tal-21 ta' April 1970 dwar il-bdil ta' kontribuzzjonijiet finanzjarji minn Stati Membri mir-riżorsi tagħhom tal-Komunitajiet [8], għad-deċiżjoni tal-Kunsill 85/257/KEE, Euratom tas-7 ta' Mejju 1985 dwar is-sistema tal-Komunitajiet tar-riżorsi tagħhom [9], għad-Deċiżjoni 88/376/KEE, Euratom, jew għad-Deċiżjoni 94/728/KE, Euratom għandhom jitqiesu bħala referenzi għal din id-Deċiżjoni.(b) L-Artikoli 2, 4 u 5 tad-Deċiżjoni Nru 88/376/KEE, Euratom u 94/728/KE, Euratom għandhom ikomplu japplikaw għall-kalkolu u l-aġġustament ta' dħul li jinġabar mill-applikazzjoni ta' rata uniformi valida għall-Istati Membri kollha għall-bażi tal-VAT determinata b'mod uniformi u limitata bejn 50 % sa 55 % tal-GNP ta' kull Stat Membru, jiddependi fuq is-sena rilevanti, u għall-kalkolu tal-korrezzjoni ta' l-iżbilanċi tal-budget mogħtija lir-Renju Unit għas-snin 1988 sas-sena 2000.(ċ) Għall-ammonti li hemm referenza għalihom fl-Artikolu 2(1)(a) u (b) li suppost saru disponibbli mill-Istati Membri qabel it-28 ta' Frar 2001 skond ir-regoli tal-Komunità applikabbli, l-Istati Membru għandhom ikomplu jżommu 10 % ta' dawn l-ammonti permezz ta' l-ispejjeż tal-ġbir.Magħmula fi Brusses, fid-29 ta' Settembru 2000.F'isem il-KunsillIl-PresidentL. Fabius[1] ĠU C 274 E, tat-28.9.1999, p. 39.[2] Opinjoni mogħtija fis-17 ta' 17 Novembru 1999 (ĠU C 189, tas-7.7.2000, p. 79).[3] ĠU C 310, tat-28.10.1999, p. 1.[4] ĠU C 368, ta' l-20.12.1999, p. 16.[5] ĠU L 310, tat-30.11.1996, p. 1. Regolament kif emendat bir-Regolament (KE) Nru 448/98 (ĠU L 58, tas-27.2.1998, p. 1).[6] ĠU L 293, tat-12.11.1994, p. 9.[7] ĠU L 185, tal-15.7.1988, p. 24.[8] ĠU L 94, tat-28.4.1970, p. 19.[9] ĠU L 128, ta' l-14.5.1985, p. 15. Deċiżjoni mħassra bid-Deċiżjoni 88/376/KEE, Euratom.--------------------------------------------------


title: 2005/831/KE: Deċiżjoni tal-Bank Ċentrali Ewropew tas- 17 ta’  Novembru, 2005 , dwar id-distribuzzjoni tad-dħul tal-Bank Ċentrali Ewropew mill-karti tal-flus euro fiċ-ċirkolazzjoni lill-banek ċentrali nazzjonali ta’ l-Stati Membri parteċipanti (BĊE/2005/11)

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               621

         DEĊIŻJONI TAL-BANK ĊENTRALI EWROPEW
   tas-17 ta’ Novembru 2005,
   dwar id-distribuzzjoni tad-dħul tal-Bank Ċentrali Ewropew mill-karti tal-flus euro fiċ-ċirkolazzjoni lill-banek ċentrali nazzjonali ta’ l-Stati Membri parteċipanti
   (BĊE/2005/11)
   (2005/831/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 33,
   Billi:

               (1)

               Sabiex jitħallew il-fondi biex jiġu allokati għal provvediment għar-riskji tar-rata tal-kambju, tar-rata ta’ l-imgħax u tal-prezz tad-deheb, jinħtieġ li jkun hemm recast tad-Deċiżjoni BĊE/2002/9 tal-21 ta’ Novembru, 2002, dwar id-distribuzzjoni tad-dħul tal-Bank Ċentrali Ewropew mill-karti tal-flus euro fiċ-ċirkolazzjoni lill-banek ċentrali nazzjonali ta’ l-iStati Membri parteċipanti (1). Barra minn dan, għal raġunijiet operattivi, ikun aktar xieraq li d-dħul tal-Bank Ċentrali Ewropew (BĊE) dwar il-karti tal-flus euro fiċ-ċirkolazzjoni jiġi ddistribwit darba biss għal kull sena finanzjarja, minflok kull trimestru.

               (2)

               Id-Deċiżjoni BĊE/2001/15 tas-6 ta’ Diċembru, 2001, dwar il-ħruġ tal-karti tal-flus euro (2) tistabbilixxi l-allokazzjoni tal-karti tal-flus euro fiċ-ċirkulazzjoni lill-banek ċentrali nazzjonali (BĊNi) f’proporzjon ma’ l-ishma mħallsa tagħhom fil-kapital tal-BĊE. L-Artikolu 4 tad-Deċiżjoni BĊE/2001/15 u l-Anness ma’ dik id-Deċiżjoni jallokaw lill-BĊE 8 % tal-valur totali tal-karti tal-flus euro fiċ-ċirkolazzjoni. Il-BĊE għandu klejms interni għall-Ewrosistema fil-konfront tal-BĊNi f’proporzjon ma’ l-ishma tagħhom fl-iskema tal-kapital sottoskritt, għal valur ekwivalenti għall-valur tal-karti tal-flus euro li huwa joħroġ.

               (3)

               Skond l-Artikolu 2(2) tad-Deċiżjoni BĊE/2001/16 tas-6 ta’ Diċembru, 2001, dwar l-allokazzjoni tad-dħul monetarju tal-banek ċentrali nazzjonali ta’ l-iStati Membri parteċipanti mis-sena finanzjarja 2002 (3), il-bilanċi interni għall-Ewrosistema dwar il-karti tal-flus euro fiċ-ċirkolazzjoni huma rremunerati skond ir-rata ta’ referenza. Skond l-Artikolu 2(3) tad-Deċizjoni BĊE/2001/16, din ir-remunerazzjoni hija mħallsa bil-ħlasijiet tat-TARGET.

               (4)

               Ir-Recital 6 tad-Deċiżjoni BĊE/2001/16 igħid li d-dħul li jiddekorri favur il-BĊE dwar ir-remunerazzjoni tal-klejms interni għall-Ewrosistema tiegħu fil-konfront tal-BĊNi li għandhom x’jaqsmu mas-sehem tiegħu tal-karti tal-flus euro fiċ-ċirkolazzjoni, għandu fil-prinċipju, ikun iddistribwit lill-BĊNi skond id-deċiżjonijiet tal-Kunsill Governattiv, f’proporzjon ma’ l-ishma tagħhom fl-iskema tal-kapital sottoskritt fl-istess sena finanzjarja li d-dħul jiddekorri.

               (5)

               Meta l-BĊE jiddistribwixxi d-dħul li jiddekorri favurih dwar ir-remunerazzjoni tal-klejms interni għall-Ewrosistema tiegħu fil-konfront tal-BĊNi, li għandhom x’jaqsmu mas-sehem tiegħu tal-karti tal-flus euro fiċ-ċirkolazzjoni, il-BĊE għandu jikkunsidra stima tas-sena finanzjarja tiegħu għas-sena li tipprovdi kif mistħoqq għall-bżonn li jiġu allokati fondi għal provvediment għar-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb, u għad-disponibbilta ta’ provvedimenti li jistgħu jiġu rilaxxati (kontro-provvediment) biex ipaċu spejjeż antiċipati.

               (6)

               Fid-determinazzjoni ta’ l-ammont tal-profitt nett tal-BĊE biex jiġi ttrasferit lill-fond tar-riżerva ġenerali skond l-Artikolu 33.1 ta’ l-iStatut, il-Kunsill Governattiv għandu jikkunsidra li kull parti minn dak il-profitt li jikkorrispondi mad-dħul mill-karti tal-flus euro fiċ-ċirkolazzjoni, għandu jiġi ddistribwit kollu lill-BĊNi,

         IDDEĊIEDA KIF ĠEJ:
   Artikolu 1
   Definizzjonijiet
   Għall-iskopijiet ta’ din id-Deċiżjoni:

               (a)

               “Stati Membri parteċipanti” għandha tfisser l-iStati Membri li adottaw il-euro skond it-Trattat li jwaqqaf il-Komunita Ewropea;

               (b)

               “BĊNi” għandha tfisser banek ċentrali nazzjonali ta’ l-iStati Membri parteċipanti;

               (c)

               “bilanċi interni għall-Ewrosistema dwar il-karti tal-flus euro fiċ-ċirkolazzjoni” għandha tfisser il-klejms u l-passiv li jirriżultaw bejn xi BĊN u l-BĊE, u bejn xi BĊN u l-BĊNi l-oħra bħala riżultat ta’ l-applikazzjoni ta’ l-Artikolu 4 tad-Deċiżjoni BĊE/2001/15;

               (d)

               “id-dħul tal-BĊE mill-karti tal-flus euro fiċ-ċirkolazzjoni” għandha tfisser id-dħul li jiddekorri favur il-BĊE dwar ir-remunerazzjoni tal-klejms interni għall-Ewrosistema tiegħu fil-konfront tal-BĊNi relatati mas-sehem tiegħu tal-karti tal-flus euro fiċ-ċirkolazzjoni bħala riżultat ta’ l-applikazzjoni ta’ l-Artikolu 2 tad-Deċiżjoni BĊE/2001/16.

         Artikolu 2
   Distribuzjoni interim tad-dħul tal-BĊE mill-karti tal-flus euro fiċ-ċirkulazzjoni
   1.   Id-dħul tal-BĊE mill-karti tal-flus euro fiċ-ċirkulazzjoni għandu jkun dovut kollu lill-BĊNi fl-istess sena finanzjarja li huwa jiddekorri, u għandu jkun iddistribwit lill-BĊNi f’proporzjon ma’ l-ishma mħallsa tagħhom fil-kapital sottoskritt tal-BĊE.
   2.   Il-BĊE għandu jiddistribwixxi lill-BĊNi d-dħul tiegħu mill-karti tal-flus euro fiċ-ċirkolazzjoni li huwa jkollu f’kull sena finanzjarja fit-tieni jum ta’ xogħol tas-sena ta’ wara.
   3.   L-ammont tad-dħul tal-BĊE mill-karti tal-flus euro fiċ-ċirkolazzjoni jista’ jitnaqqas skond xi deċiżjoni tal-Kunsill Governattiv tal-BĊE fuq il-prinċipju ta' l-iStatut, fir-rigward ta’ l-ispejjeż li l-BĊE jeħel fir-rigward tal-ħruġ u l-immaniġġjar tal-karti tal-flus euro.
   Artikolu 3
   Deroga mill-Artikolu 2
   B’deroga mill-Artikolu 2:

               1.

               Il-Kunsill Governattiv għandu jiddeċiedi qabel it-tmiem tas-sena finanzjarja biex ma jqassamx id-dħul kollu tal-BĊE, jew parti minnu, mill-karti tal-flus euro fiċ-cirkolazzjoni skond l-Artikolu 2, sal-punt meħtieġ biex jiżgura li l-ammont tad-dħul iddistribwit ma jaqbiżx il-profitt nett tal-BĊE għal dik is-sena, jekk skond il-bażi ta’ stima rraġunata ppreparata mill-Bord Eżekuttiv, il-Kunsill Governattiv jistenna li l-BĊE jkollu telf totali annwali jew jagħmel profitt nett annwali li huwa anqas mill-ammont stmat tad-dħul tiegħu mill-karti tal-flus fiċ-ċirkolazzjoni.

               2.

               Il-Kunsill Governattiv jista’ jiddeċiedi qabel it-tmiem tas-sena finanzjarja biex jittrasferixxi id-dħul kollu tal-BĊE, jew parti minnu, mill-karti tal-flus euro fiċ-ċirkolazzjoni f’provvediment għar-riskji tar-rata tal-kambju ta’ flus barranin, tar-rata ta’ l-imgħax u tal-prezz tad-deheb.

         Artikolu 4
   Dispożizzjonijiet finali
   1.   Id-Deċiżjoni BĊE/2002/9 hija mħassra. Ir-referenzi għad-Deċiżjoni mħassra għandhom jinftiehmu bħala referenzi għal din id-Deċiżjoni.
   2.   Din id-Deċiżjoni għandha tidħol fis-seħħ ġurnata wara dik li fiha tiġi adottata.

      Magħmul fi Frankfurt am Main, nhar is-17 ta’ Novembru 2005.

            Il-President tal-BĊE

         Jean-Claude TRICHET

      (1)  ĠU L 323, 28.11.2002, pġ. 49.

      (2)  ĠU L 337, 20.12.2001, pġ. 52. Deċizjoni hekk kif emendata l-aħħar bid-Deċizjoni BCE/2004/9 (ĠU L 205, 9.6.2004, p. 17).

      (3)  ĠU L 337, 20.12.2001, pġ. 55. Deċizjoni hekk kif emendata l-aħħar bid-Deċizjoni BCE/2003/22 (ĠU L 9, 15.1.2004, p. 39).


title: 2013/607/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/318

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2011
   (2013/607/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Uffiċċju Ewropew tal-Pulizija għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2011, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (4), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0083/2013),

               1.

               Japprova l-għeluq tal-kontijiet tal-Uffiċċju Ewropew tal-Pulizija għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Uffiċċju Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 187.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 121, 15.5.2009, p. 37.

      (5)  ĠU L 357, 31.12.2002, p. 72.


title: Deċiżjoni tal-Kunsill tas- 17 ta’ Marzu 2008 li taħtar membru wieħed tal-Bord ta' Tmexxija ta' l-Aġenzija Ewropea tas-Sustanzi Kimiċi

text:
               19.3.2008

               MT

               Il-Ġurnal Uffiċjali ta’ l-Unjoni Ewropea

               C 73/23

      DEĊIŻJONI TAL-KUNSILL

   tas-17 ta’ Marzu 2008
   li taħtar membru wieħed tal-Bord ta' Tmexxija ta' l-Aġenzija Ewropea tas-Sustanzi Kimiċi
   (2008/C 73/06)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH) u li jistabbilixxi Aġenzija Ewropea għas-Sustanzi Kimiċi (1), u partikolarment l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala Membri tal-Bord ta' Tmexxija ta' l-Aġenzija Ewropea għas-Sustanzi Kimiċi rappreżentant wieħed minn kull Stat Membru.

               (2)

               Bid-Deċiżjoni tas-7 ta' Ġunju 2007 (2) il-Kunsill ħatar 27 membru tal-Bord ta' Tmexxija ta' l-Aġenzija Ewropea għas-Sustanzi Kimiċi.

               (3)

               Il-Gvern Rumen informa lill-Kunsill bil-ħsieb tiegħu li jissostitwixxi r-rappreżentant Rumen fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2011,

         IDDEĊIEDA KIF ĠEJ:
   Artikolu 1
   Is-Sur Teodor OGNEAN ta' nazzjonalità Rumena, imwieled fil-21 ta' Frar 1947, għandu jkun maħtur membru tal-Bord ta' Tmexxija ta' l-Aġenzija Ewropea għas-Sustanzi Kimiċi flok is-Sinjura Rodica MOROHOI għall-perijodu minn tat-20 ta’ Marzu 2008 sal-31 ta' Mejju 2011.
   Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 17 ta’ Marzu 2008.

            Għall-Kunsill

            Il-President

         I. JARC

      (1)  ĠU L 396, 30.12.2006, p. 1. Ikkoreġuta bil-ĠU L 136, 29.5.2007, p. 3.

      (2)  ĠU C 134, 16.6.2007, p. 6.


title: 2008/264/KE: Deċiżjoni tal-Kummissjoni tal- 25 ta' Marzu 2008 dwar rekwiżiti ta’ sikurezza kontra n-nar li għandhom jiġu sodisfatti mill-istandards Ewropej għas-sigaretti skond id-Direttiva 2001/95/KE tal-Parlament Ewropew u tal-Kunsill Test b’relevanza għaż-ŻEE

text:
               26.3.2008

               MT

               Il-Ġurnal Uffiċjali ta’ l-Unjoni Ewropea

               L 83/35

         DEĊIŻJONI TAL-KUMMISSJONI
   tal-25 ta' Marzu 2008
   dwar rekwiżiti ta’ sikurezza kontra n-nar li għandhom jiġu sodisfatti mill-istandards Ewropej għas-sigaretti skond id-Direttiva 2001/95/KE tal-Parlament Ewropew u tal-Kunsill
   (Test b’relevanza għaż-ŻEE)
   (2008/264/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u partikolarment l-Artikolu 4(1) (a) tagħha,
   Billi:

               (1)

               Id-Direttiva 2001/95/KE tistipula li l-istandards Ewropej għandhom jiġu stabbiliti mill-istituzzjonijiet ta’ standardizzazzjoni Ewropej. Standards bħal dawn għandhom jiżguraw li l-prodotti jissodisfaw ir-rekwiżit ta’ sikurezza ġenerali tad-Direttiva.

               (2)

               Skond id-Direttiva 2001/95/KE, prodott jitqies mingħajr periklu, sa fejn għandhom x’jaqsmu r-riskji u l-kategoriji ta’ riskji koperti mill-istandards nazzjonali rilevanti, meta jkun konformi ma’ l-istandards nazzjonali volontarji li jittrasponu l-istandards Ewropej.

               (3)

               Is-sigaretti huma minnhom infushom prodotti perikolużi peress li jipproduċu sħana u għaliex fihom materjal li jaqbad li jibqa’ jinħaraq tul is-sigarett kollu meta jinxtegħel. Ir-riskju marbut mas-sigaretti mixgħula, meta jitqiegħdu x’imkien bi traskuraġni jew jitħallew jaqbdu waħedhom, huma nirien b’fatalitajiet, korrimenti u dannu materjali. Inċidenti ta’ dan it-tip ġew osservati u jikkawżaw stima ta’ mhux inqas minn 1 000 fatalità fil-Komunità kull sena (2).

               (4)

               Ġew żviluppati soluzzjonijiet tekniċi li ma jħallux is-sigaretti jibqgħu jaqbdu meta ma jinġibidx aktar in-nifs b’mod attiv. Xi sigaretti li jinsabu għal bejgħ fihom faxex tal-karta fil-karta tas-sigarett, wesgħin madwar 6 mm u ‘l bogħod minn xulxin b’madwar 20 sa 30 mm. B’dawn l-“intoppi tal-veloċità” sigarett imqabbad jintefa waħdu, għallinqas sa ċertu punt, billi jwaqqfu l-aċċess għall-ossiġenu fil-parti li tkun qed taqbad. Il-propensità mnaqqsa ta’ qbid għalhekk tillimita s-sors u r-riskju ta’ nirien.

               (5)

               Ir-rekwiżit speċifiku ta’ sikurezza għas-sigaretti għandu jitfassal skond id-dispożizzjonijiet ta’ l-Artikolu 4 tad-Direttiva 2001/95/KE, bl-għan li l-istituzzjonijiet ta’ standardizzazzjoni jintalbu jiżviluppaw standard dwar il-propensità mnaqqsa ta’ qbid tas-sigaretti, skond il-proċedura stabbilita fid-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixi proċedura għall-provvista ta’ tagħrif fil-qasam ta’ l-istandards u r-regolamenti tekniċi (3), u sabiex tkun tista’ ssir il-pubblikazzjoni fil-Ġurnal Uffiċjali tar-referenza ta’ l-istandard adottat. L-istituzzjonijiet ta’ standardizzazzjoni għandhom iqisu b’mod xieraq l-istandard ASTM E2187-04.

               (6)

               Malli tiġi ppubblikata r-referenza fil-Ġurnal Uffiċjali, is-sigaretti mmanifatturati b’konformità ma’ l-istandard għandhom jitqiesu li huma konformi mar-rekwiżit ta’ sikurezza ġenerali tad-Direttiva 2001/95/KE dwar is-sikurezza ġenerali tal-prodott, sa fejn għandu x’jaqsam ir-rekwiżit ta’ sikurezza kontra n-nar kopert mill-istandard.

               (7)

               Il-miżuri previsti f’din id-Deċiżjoni huma fi qbil ma’ l-opinjoni tal-Kumitat imwaqqaf taħt id-Direttiva 2001/95/KE,

         IDDEĊIDIET KIF ĠEJ:
   Artikolu 1
   L-għan
   L-għan ta’ din id-Deċiżjoni huwa li jiġi stabbilit ir-rekwiżit li fuq il-bażi tiegħu l-Kummissjoni tista’ titlob l-istituzzjonijiet ta’ standardizzazzjoni rilevanti li jistabbilixxu l-istandard rilevanti għat-tnaqqis tal-propensità ta’ qbid tas-sigaretti. Il-propensità ta’ qbid tas-sigaretti għandha titnaqqas biex jiġu minimizzati n-nirien bil-fatalitajiet, korrimenti u dannu materjali li jirriżultaw minnhom.
   Artikolu 2
   Definizzjoni
   Għall-finijiet ta’ din id-Deċiżjoni sigarett bi propensità mnaqqsa ta’ qbid ifisser sigarett li jintefa waħdu meta ma jinġibidx in-nifs b’mod attiv, qabel ma jinħaraq minn tulu kollu.
   Artikolu 3
   Rekwiżit
   Għall-fini ta’ l-Artikolu 4 tad-Direttiva 2001/95/KE, ir-rekwiżit ta’ sikurezza għandu jkun dan li ġej: Mhux aktar minn 25 % minn stekka ta’ kampjuni ta’ sigaretti għall-ittestjar m’għandhom jaqbdu minn tulhom kollu.

      Magħmula fi Brussell, 25 ta’ Marzu 2008.

            Għall-Kummissjoni

         Meglena KUNEVA

            Membru tal-Kummissjoni

      (1)  ĠU L 11, 15.1.2002, p. 4.

      (2)  Il-Konsorzju ASPECT Tabakk jew Saħħa fl-Unjoni Ewropa. Passat, preżent u futur. Kummissjoni Ewropea 2004.
   http://ec.europa.eu/health/ph_determinants/life_style/Tobacco/Documents/tobacco_exs_en.pdf

      (3)  ĠU L 204, 21.7.1998, p. 37. Id-Direttiva kif emendata l-aħħar bid-Direttiva tal-Kunsill 2006/96/KE (ĠU L 363, 20.12.2006, p. 81).


title: 2012/607/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Impriża Konġunta Clean Sky għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/319

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Impriża Konġunta Clean Sky għas-sena finanzjarja 2010
   (2012/607/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta Clean Sky għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2010, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06086/2012 - C7-0050/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta Clean Sky (3), u b’mod partikolari l-Artikolu 11(4) tiegħu,

               —

               wara li kkunsidra r-Regoli Finanzjarji tal-Impriża Konġunta Clean Sky, adottati bid-deċiżjoni tal-Bord Governattiv tagħha fis-7 ta’ Novembru 2008,

               —

               wara li kkunsidra l-Opinjoni Nru 2/2011 dwar ir-Regoli Finanzjarji tal-Impriża Konġunta Clean Sky, maħruġa mill-Qorti tal-Awdituri fit-8 ta’ Frar 2011,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0115/2012),

               1.

               Japprova l-għeluq tal-kontijiet tal-Impriża Konġunta Clean Sky għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Impriża Konġunta Clean Sky, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 368, 16.12.2011, p. 8.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.